Osnovni cilj studijskog programa je sticanje znanja, kompetencija i profesionalnih iskustava potrebnih za rad sa decom, omladinom i odraslima u predškolskim i školskim ustanovama u oblasti sporta, organizovanim sportskim grupama, sportsko–rekreativnim organizacijama i sportskim klubovima.\nStudijski program omogućava sticanje znanja, umenja i navika potrebnih za:\nplaniranje, organizaciju, realizaciju, praćenje i vrednovanje kompletnog sportskog i rekreativnog rada i razvoja dece, omladine i odraslih;\norganizovanje sportsko-rekreativnih aktivnosti u predškolskim i školskim ustanovama;\norganizovanje sportsko-rekreativnih aktivnosti u turističkim centrima;\nrad sportskog trenera u sportskim klubovima i sportskim organizacijama sa različitim uzrasnim kategorijama u različitim sportskim granama;\nosmišljavanje i realizuju individualne i kolektivne trenažne programe sa različitim uzrasnim kategorijama;\nrad u centrima za rekreaciju, uz promovisanje zdravih stilova života;\nanalizu i vrednovanje rezultate u trenažnom procesu i takmičarskom periodu;\nrad u upravljanju sportskih organizacija, klubova i asocijacija;\nkoordiniraju radom u mlađim kategorijama sportskih klubova.\nstvaranje podsticajne sredine za fizički razvoj dece, omladine i odraslih kroz oblike individualnog, grupnog i kolektivnog rada, saradnju sa društvenom sredinom u svim segmentima delovanja, timski rad i saradnju sa kolegama i stručnim službama (sportski savezi, sportska medicina).\nStudijski program osnovnih strukovnih studija Trener u sportu je po svojoj strukturi i sadržaju usklađen sa najnovijim svetskim tokovima i zahtevima u obrazovanju sportskih trenera i nudi studentima najnovija stručna i praktična znanja iz ove oblasti. Program je koncipiranu skladu sa principima definisanim Zakonom o visokom obrazovanju Republike Srbije,Bolonjskom deklaracijom i zahtevima koji proizilaze iz praktične primene saznanja neophodnih u ovoj oblasti.\nStudijski program realizuje se kroz 3 godine (6 semestara) i sadrži 22 obavezna, 17 izbornih studijskih predmeta (student bira šest) i stručnu praksu koja se realizuje u svakoj akademskoj godini.\nRaspored studijskih predmeta po semestrima i godinama studija.\nPedagoški fakultet u Užicu na studijski program Trener u sportu upisuje 27 studenata (10 studenata na teret budžeta Republike Srbije i 17 samofinansirajućih studenata).\nZa upis na studijski program mogu konkurisati kandidati koji su stekli srednje obrazovanje u četvorogodišnjem trajanju.\nKandidati prilikom prijave na konkurs podnose:\nPrijavni list (dobija se na Fakultetu)\nORIGINALNA dokumenta (na uvid) i fotokopije sledećih dokumenata:\nIzvod iz matične knjige rođenih,\nSvedočanstva sva četiri razreda završene srednje škole,\nDiplomu o položenom završnom, odnosno maturskom ispitu.\nRedosled kandidata za upis u prvu godinu osnovnih strukovnih studija utvrđuje se na osnovu:\nOpšteg uspeha postignutog u srednjoj školi ( maksimalno 40 bodova) i\nRezultata postignutog na prijemnom ispitu ( maksimalno 60 bodova ).\nPod opštim uspehom u srednjoj školi podrazumeva se zbir prosečnih ocena (I, II, III i IV razred) pomnožen sa 2. Po ovom osnovu kandidat može steći najmanje 16, a najviše 40 bodova.\nRezultat koji kandidat postiže na prijemnom ispitu ocenjuje se od 0 do 60 bodova, odnosno od 0 do 30 bodova za Test opšteg znanja o sportu, kao i od 0 do 30 bodova za Proveru motoričkih sposobnosti.\nPrijemnom ispitu prethodi intervju Komisije za prijemni ispit sa kandidatima, koji ima za cilj da utvrdi afinitete kandidata premasportu, iskustvoivremensko trajanje bavljenja sportom.\nKandidati koji konkurišu za upis u prvu godinu osnovnih studija polažu prijemni ispit kojise sastoji od:\nTest opšteg znanja o sportu\nProvera motoričkih sposobnosti\nFakultet organizuje besplatnu pripremnu nastavu za polaganje prijemnog ispita.


ce EVROPA PODRIVA SOPSTVENI MORALNI AUTORITET Kako je Vučić postao omiljeni autokrata Evrope\nEvropa nema mnogo prava da drži lekcije Putinima, Orbanima, Erdoganima i Kačinskima ovog svijeta o njihovim demokratskim neuspjesima, ako je spremna prihvatiti političare poput Vučića\nFOTO: Vučić, Merkel (FP)\nU nedavno objavljenom izvještaju britanskog Doma lordova sa žaljenjem se konstatira da je Evropska unija na zapadnom Balkanu dala prednost „stabilnosti nad demokratskim vrijednostima“ i izražava „ozbiljna zabrinutost zbog opasnosti da se ponište postignuti rezultati u dobrom upravljanju i vladavini zakona, dok se zemlje u regionu okreću ka autoritarnom vodstvu“. Koliko god bilo ironično što jedna institucija kao što je Dom lordova, u koju se ne stiže putem izbora, izražava zabrinutost za demokratske vrijednosti, autori izvještaja imaju pravo: većina postjugoslovenskih vlasti postala je „stabilokratija“ umjesto demokratije – a nigdje ta dinamika nije tako očigledna kao u Srbiji.\nOd povratka na vlast 2012. godine, nakon dvanaestogodišnjeg perioda provedenog u opoziciji, Aleksandar Vučić se sistematično peo uz političke ljestvice Srbije, napredujući od ministra odbrane do premijera, i konačno prošlog proljeća do predsjednika. Predsjednik Vučić je reformirani ultranacionalista koji je služio kao ministar informiranja Slobodana Miloševića u posljednjim danima jugoslovenskih ratova. Njegova uloga je uključivala finansijsko kažnjavanje novinara koji su kritizirali režim, kao i zabranjivanje TV stanica koje mu nisu bile naklonjene. Posljednjih nekoliko godina vodio je glavnu riječ u periodu alarmantnog nazadovanja demokratije. Njegova vladajuća Srpska napredna stranka, partija desnog centra, u svojim rukama čvrsto drži vladu, pravosuđe i sigurnosne službe Srbije, dok je Vučić lokalne medije neutralizirao do te mjere da se samo nekoliko medija usuđuje da iznosi ozbiljne navode o korupciji, klijentelizmu i zastrašivanju glasača, koji su obilježili vrijeme od kako je na vlasti.\nTokom proteklih šest godina, Vučić je uspostavio nešto što se može najbolje opisati kao mehka autokratija: Srbija je, spolja gledano, i dalje demokratsko društvo, sa nominalno slobodnim izborima i političkom opozicijom, gdje zagovornici opozicionih stavova imaju mogućnost kritizirati vladajuću partiju bez straha od misterioznog nestanka preko noći. Međutim, Vučićeva kontrola nad srpskim centrima moći je do te mjere potpuna, a demokratski proces do te mjere izvitoperen u njegovu korist, da neslaganje ne predstavlja prijetnju njegovoj vladavini. Njegovi politički protivnici su slobodni da se kandidiraju protiv njega, ali imaju malo sredstava na raspolaganju da bi se njihovi glasovi čuli. Vučićevi saveznici imaju potpunu kontrolu nad institucijama u zemlji, te ne postoji ništa što bi ga sprečavalo da potkopava demokratske norme.\nOvo je najočiglednije u medijima. Vučić je uspio ugušiti štampu tako što je preuzeo kontrolu nad njenim glavnim prihodom: oglašavanjem. Većina agencija za oglašavanje u zemlji su u vlasništvu nekoliko medijskih tajkuna lojalnih Vučiću, koji, umjesto da reklamna sredstva usmjeravaju rukovodeći se tržišnim faktorima, kupuju reklamni prostor od TV stanica i novina koje o predsjedniku izvještavaju povoljno, a uskraćuju sredstva onima koji ga kritiziraju. Medijske kuće se na još jedan način podstiču da se drže provladine linije: RTV Pink, najveći privatni emiter u zemlji, dobio je u periodu od 2014. do 2016. godine najmanje 7 miliona eura u formi državnih zajmova. Dubravka Valić Nedeljković, profesorica medijskih studija na Univerzitetu u Novom Sadu, izjavila je da je Pink vratio ovu uslugu kada se Vučić kandidirao za predsjednika 2017. godine, tako što je obezbijedio 267 puta veću pokrivenost za njegovu kampanju nego za sve njegove protivnike zajedno. Iako samo nekoliko novina ili TV stanica funkcioniraju kao otvoreni vladini glasnogovornici, većina drugih izbjegava da postavlja teška pitanja.\nOnima koji pokušavaju da vladajuću elitu pozovu na odgovornost, poreske vlasti često blokiraju bankarske račune i protiv njih započinju istrage zbog navodnih finansijskih nepravilnosti. Danas, poznate nezavisne novine, izgubile su toliko oglašivača da se njihovo dnevno izdanje sada svelo na 24 stranice umjesto uobičajenih 32, uprkos tome što nude najjeftiniji reklamni prostor na tržištu. Pojedini novinari, koji su bili suviše oštri u svojim kritikama predsjednika, pozivani su na informativne razgovore u BIA-u, srpsku nacionalnu obavještajnu agenciju, uz bizarne optužbe kao što su ucjena i trgovina ljudima.\nU intervjuu Radiju Slobodna Evropa, u oktobru 2017. godine, predsjednik Evropske federacije novinara, Mogens Bliher Bjeregard, izdvojio je Srbiju kao zemlju sa najgorim kršenjima medijskih sloboda na Balkanu. Uprkos tome, zvaničnici EU kao što je Johanes Hahn, evropski komesar za proširenje i susjedsku politiku, bez problema su okretali glavu od Vučićevog gaženja „evropskih vrijednosti“, do kojih navodno toliko drže. Novi austrijski kancelar Sebastian Kurz jednom prilikom je opisao Vučića kao „sidro stabilnosti“, dok je njemačka kancelarka Angela Merkel nedavno rekla Vučiću da „nas impresionira koliko je Srbija uspješna na svom reformskom putu“. Njihova šutnja o Vučićevom nedemokratskom ponašanju je zaglušujuće.\nDokle god je Srbija van Evropske unije, Brisel je u mogućnosti da se distancira od Vučićevih ludiranja. Za razliku od neliberalne demokratije Viktora Orbana u Mađarskoj, mehka autokratija u Srbiji ne kvari evropski imidž. Vučić može biti loš predstavnik za jedan evropski projekat, ali je pouzdan pomagač, koji omogućava Briselu da se približi svojim geostrateškim ciljevima na Balkanu.\nOdista, Vučić nudi stabilnost u jednom nestabilnom regionu i uspješno je nadgledao niz mjera štednje Međunarodnog monetarnog fonda za smanjenje duga i budžetskog deficita Srbije smanjivanjem plata u javnom sektoru i penzija, kao dijela mnogo šireg restrukturiranja srpske ekonomije usmjerenog ka ispunjavanju kriterija EU za proširenje. Uz sve svoje demokratske nedostatke, Vučić je relativno umjeren po srpskim političkim standardima i njegova dominacija u nacionalnoj politici omogućava da nepopravljivi etnički šovinisti poput Vojislava Šešelja, bivšeg zamjenika premijera Miloševića, koji je 11 godina proveo na suđenju u Hagu pod optužbama za zločine protiv čovječnosti, ostaju marginalizirani. Govorio je o Kosovu ono što se od njega očekivalo, a nedavno je izjavio da „moramo živjeti i raditi zajedno i u tome biti uspješni“. Normalizacija odnosa između Srbije i Kosova, koja bi postavila osnovu za eventualno priznavanje njegove nezavisnosti, po svemu sudeći je glavni prioritet EU na Balkanu.\nZvaničnici EU također zaziru od suviše velikog pritiska na Vučića, kako se on ne bi okrenuo istoku. Predsjednik Srbije održava bliske veze sa Kremljom, a neki od njegovih lokalnih kritičara optužili su ga da zloupotrebljava taj odnos protiv Brisela. Vučić odlučno tvrdi da se Srbija, za razliku od susjedne Crne Gore, nikada neće pridružiti NATO-u, te odbija slijediti zapadne sile u nametanju sankcija Rusiji. Ovakav stav rezultat je činjenice da je prorusko osjećanje u Srbiji veoma snažno: dvije zemlje povezuju zajednička pravoslavna vjera i slovenska baština. „Srbija neće mijenjati svoju politiku… i neće uvoditi sankcije Rusiji“, rekao je Vučić poslije nedavnog sastanka sa ruskim ministrom vanjskih poslova Sergejom Lavrovom. U junu 2017, samo dan po pridruživanju Crne Gore NATO-u, srpske trupe su učestvovale u zajedničkoj vojnoj vježbi sa Rusijom i Bjelorusijom na granici sa Poljskom, a srpska vojska je kasnije te godine dobila donaciju od šest borbenih aviona iz Moskve, uz obećanje za još 30 tenkova i 30 oklopnih vozila.\nPokušaji Srbije da igra na obje strane terena nisu naišli na dobar prijem u Washingtonu. Demokratski kongresmen iz Teksasa Eddie Bernice Jonhson uputila je pismo američkom potpredsjedniku Mikeu Penceu i pozvala ga da se ne sretne sa Vučićem tokom njegove posjete Sjedinjenim Državama sredinom 2017. godine, a Hoyt Brian Yee, koji je nedavno podnio ostavku na funkciju zamjenika pomoćnika državnog sekretara SAD-a za evropske i evroazijske poslove, srpskim zvaničnicima krajem prošle godine rekao je da jedna zemlja „ne može sjediti na dvije stolice istovremeno, pogotovo ako su one toliko udaljene“. Yee je takođe izrazio bojazan da bi ruski humanitarni centar u blizini južnog srpskog grada Niša mogao istovremeno biti i špijunska baza, optužba koju su Rusi odbacili kao apsurdnu.\nVučićevi pozitivni signali Moskvi su uglavnom retorički – cilj im je da se zadovolje rusofili u njegovoj partiji i širem biračkom tijelu. Vojska Srbije je i pored bombastičnih izjava, ipak učestvovala u 13 vježbi sa NATO-om ili njenim članicama 2017. godine, od kojih u sedam sa Sjedinjenim Državama, a neki stručnjaci tvrde da je zemlja članica NATO-a po svemu osim po imenu. Veze sa NATO-om su tema koju vlada Srbije očajnički želi izbjeći: ozlojeđenost prema vojnom savezu je još uvijek rasprostranjena u Srbiji, koja je 1999. godine bila izložena tromjesečnom bombardovanju od strane snaga NATO-a.\nKada je Putin pritisnuo Vučića da ruskim službenicima u spomenutom humanitarnom centru dodijeli diplomatski status, on je reagirao sa proračunatom distancom, odugovlačeći i ignorirajući vatrenije glasove u svom kabinetu naklonjene Kremlju, sve dok značaj ovog pitanja nije oslabio. EU kupuje skoro 10 puta više srpskog izvoza od Rusije, a Dimitar Bečev, nerezidencijalni viši član Centra za Evroaziju Atlantskog savjeta, izjavio je za Foreign Policy: „Uz svu galamu o vezama sa Moskvom, srpska privreda, i do određenog stepena, društvo, duboko su integrirani u EU“. Vučić je savršeno svjestan, zaključuje Bečev, da su „milijarde iz evropskih fondova od koristi državama članicama i hrane klijentelističku politiku. I on to želi, čak iako ne predstavlja uzor demokrate koji prihvata vrijednosti EU“.\nI mada je predsjedniku Srbije savršeno jasno odakle novac dolazi, zemlja i dalje ostaje u velikoj mjeri zavisna od Rusije zbog nafte i gasa. Ruski energetski gigant Gazprom posjeduje većinski udio u srpskoj naftnoj kompaniji, a Srbija bi mogla da bude uključena u gasovod „Turski tok”.\nMeđutim, činjenica da Srbija odlučno stoji na evropskom putu ne predstavlja nužno problem za Moskvu: Vučićeva proruska osjećanja su autentična, i ako unutar EU bude još glasova, uz Orbana i grčkog premijera Aleksisa Ciprasa, naklonjenih Rusiji, to će Kremlju svakako biti od koristi. „Srbija u EU je dobitak za Rusiju; oni ne očekuju više od toga“, kaže Bečev za FP. „Status quo – političke veze plus određena ekonomska suradnja – odgovara Moskvi.“\nTolerancija EU prema Vučiću možda je politički pragmatična i predstavlja jednostavan način održavanja stabilnosti na Balkanu, ali je istovremeno i duboko cinična. Odista, EU podriva sopstveni moralni autoritet. Širom kontinenta, ljudi gube vjeru u evropski projekat, a to nezadovoljstvo ne dolazi samo od populističke desnice: britanski ljevičari zagovaraju prednosti progresivnog Brexita, a okrutno postupanje EU prema Grčkoj tokom krize u evrozoni dalo je municiju njenim kritičarima i dovelo u pitanje vjeru panevropskih idealista. Na nedavnim parlamentarnim izborima u Italiji, dvije euroskeptične partije Pet zvijezda i Liga zajedno su osvojile oko 48 procenata glasova. Zbog usporenog rasta Uniju je teško braniti na ekonomskim osnovama, a pružajući podršku korumpiranim autoritarcima kao što je Vučić Brisel osnažuje optužbe da EU i njeni centristički branioci više ne zastupaju bilo kakve vrijednosti.\nNa kraju, Evropa nema mnogo prava da drži lekcije Putinima, Orbanima, Erdoganima i Kačinskima ovog svijeta o njihovim demokratskim neuspjesima, ako je spremna da prihvati političare poput Vučića. Rastući jaz između riječi i djela EU može se tada lahko pretvoriti u oružje za njene populističke kritičare koji, ako ništa drugo, barem u praksi sprovode ono što zagovaraju.


Šta je DeFi i kako izgraditi proizvode za ovo novo tržište — meetup u beogradskom Startit Centru – Startit\nŠta je DeFi i kako izgraditi proizvode za ovo novo tržište — meetup u beogradskom Startit Centru\nMeetup će biti održan utorak, 25. februara, u 18 časova u beogradskom Startit Centru (Savska 5).\nBUIDL Beograd zajednica organizuje svoje drugo okupljanje ove godine u utorak, 25. februara, u 18 časova u beogradskom Startit Centru. BUIDL Belgrade je deo BUIDL mreže koji spaja meetup-e u više od 41 zemlje. Ideja je da se okupe svi ljudi koji žele da Web3.0 uspe, žele da nauče još o njemu i da istražuju najnovije decentralizovane tehnologije.\nNa ovom BUIDL Belgrade meetup-u će biti priče o jednoj veoma aktuelnoj temi u kripto/blockchain svetu — decentralizovanim finansijama (DeFi) i tome kako graditi proizvode za ovo tržište.\nKoncept DeFi-ja je za veoma kratko vreme postao jedan od glavnih pravaca kuda se kreće blockchain. Beogradski tim Decenter je napravio DeFi Saver, platformu koja kombinacijom različitih protokola pruža krajnjem korisniku jednostavan uvod u ovaj novi svet. Tokom ovog predavanja Nenad Palinkašević će govoriti o tome šta je DeFi i kako izgraditi proizvode za ovo novo tržište.\nBUIDL Beograd meetup će biti održan utorak, 25. februara, u 18 časova u beogradskom Startit Centru (Savska 5). Učešće na ovom događaju je besplatno, a svi zainteresovani svoje mesto mogu da rezervišu na ovom linku.


Arthur Poropat, profesor psihologije na australijskom Grifit univerziteu sproveo je najveće istraživanje do sada, koje se bavi vezom između akademskog uspeha i karaktera osobe. On je saznao da su osobine ličnosti pojedinca bolji pokazatelji akademskog uspeha od rezultata na testu inteligencije. Učenici koje krasi savesnost, otvorenost i emotivna stabilnost imaju najveće šanse za uspeh u školi.\nAli, ako će nastavnici meriti i usmeravati karakter učenika? Naravno, ne mogu da sprovedu anketu da bi saznali kolika je savesnost ili otvorenost kod njihovih đaka; Porporat je otkrio i da đaci koji imaju navedene karakteristike koje nastavnici nisu prepoznali, na njegovim testovima podjednako pouzdano pokazuju budući akademski uspeh kao i testovi inteligencije. Ali, ako su njihovi nastavnici uočili da kod đaka postoji visok nivo otvorenosti, emotivne stabilnosti i savesnosti, to usmeravali, kod tih đaka je Porporatov test pokazao čak 4 puta veću preciznost u predviđanju budućeg akademskog uspeha.\nIzvor: Time / Zelena učionica\nTagovi :inteligencija, karakter, obrazovanje, samokontrola, savesnost, učenje, uspeh u školi, vaspitanje


Ružić traži raspravu o svom statusu u SPS\nPotpredsednik Socijalističke partije Srbije (SPS) Branko Ružić rekao je da je spreman na bilo kakvu vrstu provere u stranci nakon što se našao na meti kritika Srpske napredne stranke (SNS), s kojima su socijalisti u koaliciji u Vladi Srbije.\nRužić je u izjavi za današnji Blic pozvao predsednika stranke Ivicu Dačića da sazove sastanak bilo kog partijskog organa kako bi se raspravljalo o stanju u SPS nakon što je on na Fejsbuku objavio fotografiju s navijačem koji je u direktnom prenosu utakmice na RTS-u vređao premijera Srbije i predsednika naprednjaka Aleksandra Vučića.\nRužić je kazao da se izvinio zbog svoje objave na Fejsbuku i da je imao utisak da je u dogovoru sa Dačićem „stavljena tačka“ na taj događaj.\n„Međutim, iz izjava mojih uvaženih partijskih drugova vidim da ili nemam dogovor s Dačićem ili on daje različite naloge. Zato ga pozivam da što pre sazove bilo koji referentan partijski organ i da razmotrimo čitav galimatijas u kući. Daleko od toga da mi takva provera smeta, ali sam mislio da smeta nekom drugom“, rekao je potpredsednik socijalista.\nRužić nije želeo da precizira kome bi takva vrsta provere smetala u stranci niti da komentariše izjavu potpredsednice SNS Zorane Mihajlović da pojedini predstavnici socijalista „nisu ljudi, već gotovo bednici“.\nLider Socijalističke partije Srbije Ivica Dačić izjavio je juče da je spreman da odgovara za ono što radi, i da, „ukoliko to premijer smatra, više ne bude u vladi“.\n„Uvek sam spreman da za ono što radim odgovaram, pa i da ukoliko to premijer smatra, više ne budem u Vladi, pa i zbog nepromišljenih poteza koje su učinili pojedinci iz SPS-a i za koje snosim komandnu odgovornost“, navedeno je u Dačićevom saopštenju.


SKUPŠTINA SRBIJE: SVM, NS I SPO-DHSS ZA PROMENU USTAVA SRBIJE I IZBORNOG SISTEMA – Balkanekspresrb.rs\nSVM smatra da fokus pažnje treba staviti na Ustav, jer je nemoguće i neozbiljno menjati određene zakone, a ne i najviši političko pravni akt, rekao je šef poslaničke grupe SVM Balint Pastor na posebnom slušanju predloga za reformu političkog sistema. Prema njegovim rečima, SVM se zalaže za neki vid proporcionalnog sistema, stepenasti cenzus za koalicije i promenu Zakona o izboru predsednika Srbije koga bi birala skupština i koji bi bio u skladu sa njegovim nedležnostima\nPOSLANICI Saveza vojvođanskih Mađara (SVM), Nove Srbije, Srpskog pokreta obnove (SPO) i Demohrišćanske stranke Srbije (DHSS) danas su u parlamentu istakli da je potrebna promena Ustava Srbije, izbornog sistema i Zakona o izboru predsednika.\nSVM smatra da fokus pažnje treba staviti na Ustav, jer je nemoguće i neozbiljno menjati određene zakone, a ne i najviši političko pravni akt, rekao je šef poslaničke grupe SVM Balint Pastor na posebnom slušanju predloga za reformu političkog sistema. Prema njegovim rečima, SVM se zalaže za neki vid proporcionalnog sistema, stepenasti cenzus za koalicije i promenu Zakona o izboru predsednika Srbije koga bi birala skupština i koji bi bio u skladu sa njegovim nedležnostima. Pastor je kazao i da Autonomna Pokrajina Vojvodina treba da ima više ustavom garantovanih izvornih nadležnosti da ne bi zavisila od trenutno postojeće skupštinske većine, kao i da je SVM za vraćanje zakonodavne nadležnosti Vojvodini. SVM je, kako je naveo, i za precizno utvrđivanje izvora finansiranja Vojvodine putem definisanih izvora prihoda. On je naveo da se ta stranka zalaže za doradu odredbe o nacionalnim savetima nacionalnih manjina, preciznije regulisanje njihovog položaja i da je bitno da se u samom Ustavu utvrdi načelni okviri nadležnosti i finansiranje nacionalnih saveta. Potrebno je izmeniti zakone kojima bi se obezbedila zastupljenost pripadnika nacionalnih manjina u javnom sektoru i Zakon o službenoj upotrebi jezika i pisama, rekao je Pastor.\nOn je naveo i da je neophodno redefinisati hijerarhiju normi u Ustavu i da primat treba dati međunarodnom pravu nad domaćim, odnosno da je potrebno stvaranje pravnog osnova za predstojeće članstvo Srbije u EU.\nŠef poslaničke grupe Nove Srbije Miroslav Markićević kazao je da je ta stranka za smanjenje broja poslanika u Skupštini Srbije, za većinski izborni sistem i smanjenje cenzusa. On je rekao da ako se smanji broj poslanika, kojih u odnosu na broj stanovnika ima puno, to automatski znači i smanjenje cenzusa za ulazak u Skupštinu na tri odsto. Markićević je naveo da je potrebno utvrditi i tačan broj stanovnika u Srbiji, s obzirom da kada su izbori neki pričaju da ih ima sedam i po miliona, a neki da ih ima deset miliona.\n“Ja mislim da ih ima deset miliona, a oni koji kažu sedam i po indirektno priznaju nezavisnost Kosova”, rekao je poslanik Nove Srbije i usprotivio se menjanju preambule Ustava Srbije u kojoj se navodi da je Kosovo i Metohija neotuđivi deo Srbije. Markićević je kazao i da se nezvanično priča da će referendum o promeni Ustava biti kad i lokalni izbori u decembru, ali da on smatra da to treba da bude poseban dan.\nŠef poslaničke grupe Srpski pokret obnove – Demohrišćanska stranka Aleksandar Jugović kazao je da su neophodne promene Ustava Srbije zbog decentralizacije Srbije, izmene broja poslanika i usklađivanja sa standardima Evropske unije. On je kazao da je ta poslanička grupa za smanjenje broja poslanika, podelu Srbije na niz jedinica koliko bi bilo i regiona, kao i za promenu izbora predsednika Srbije, kog treba da bira Skupština, a na ne građani na neposrednim izborima.\nJugović je rekao i da je neophodno doneti zakon koji bi omogućio otvaranje dosijea tajnih službi, što je Srbija propustila da uradi u tranziciji i da je potrebno da se predvidi spisak imena ljudi koji su naneli nesreću ljudima.\n“Svi koji kažu da nema ničega u dosijeima, ne govore istinu. Tu su tragovi političkih ubistva, šverca cigareta i sve ono nasleđe koje je preneto u 21. vek”, rekao je Jugović.\nSledeće posebno slušanje zakazano je za utorak 30. jun, a svoje predloge Akcionoj grupi za reformu političkog sistema iznosiće Jedinstvena Srbija, Socijaldemokratska partija Srbije i Socijaldemokratska stranka. <\nSKUPŠTINA SRBIJE: KAKO DA SE ZAŠTITIMO OD GRADA?\nOsnovni problem ovog Zakona je što se ne zna koja su odgovorna lica za nesprovođenje Zakona, niti kako\nSEDNICA VLADE:KO IMA PRAVO NA VAUČER ZA LETOVANJE?\nVaučer se može koristiti na teritoriji Srbije, izuzimajući teritoriju grada Beograda, Novog Sada, Niša i Kragujevca\nMIHAJLOVIĆ I ROMANOVSKI O NASTAVKU AMERIČKE POMOĆI SRBIJI


Beta 18. januara 2022. 14:30\nDirektor kampanje „Kreni – promeni“ Savo Manojlović rekao je danas da će u četvrtak, 20. januara, u centru Beograd biti organizovan protest zbog „administrativne opstrukcije“ Skupštine Srbije o verifikaciji narodne inicijative, čime bi se omogućilo prikupljanje potpisa za zabranu iskopavanja litijuma.\n„Predali smo Narodnoj skupštini narodnu inicijativu i tražili smo hitnu verifikaciju a umesto verifikacije predsednika Republike dobili smo obaveštenje da je (narodna inicijativa) dostavljena Odboru“, rekao je on.\nNaveo je i da su kontaktirali taj oi dbor da su se, kako je istakao, i „ljudi iz Odbora složili da uopšte ne vide razlog zašto je (inicijativa) dostavljena njima“.\n„Očigledno je da se radi o administrativnoj opstrukciji“, rekao je Manojlović koji se novinarima obratio ispred Pionirskog parka.\nPrethodno je pokušao da održi konferenciju za novinare na platou ispred Skupštine Srbije ali nije mogao jer ga je je grupa ljudi, koji se na tom mestu okuplja, neprestano ometala i vredjala.\nDošlo je do i medjusobnog guranja jer su neki od okupljenih „ulazili u kadar“ snimateljima.\nManojlović je rekao da je njegov skup prijavljen policiji a potom je prešao ulicu i ispred Pionirskog parka se obratio novinarima.\n„Sada smo videli fizičke napade. Sprečavaju nas da slobodno govorimo i upravo i zbog toga, u četvrtak u 19 časova ispred Predsedništva dolazimo da pokažemo da ova Narodna skupština nije skupština kakvu Beograd i Srbija zaslužuju“, rekao je on.


Uslovi Korišćenja sajta Smeštaj na Tasosu – TASOS APARTMANI LETOVANJE\nUslovi Korišćenja sajta Smeštaj na Tasosu\nMolimo vas da pažljivo pročitate pravila i uslove korišćenja sajta agencije Feragosto Travel. Pristupanjem i korišćenjem ovog sajta slažete se sa uslovima i pravilima opisanim u ovom dokumentu. Ukoliko se ne slažete sa ovim pravilima i uslovima, nemojte koristiti sajt. Zabranjeno je koristiti ovaj sajt i bilo koji njegov deo u nezakonite svrhe.\nSajt smestajnatasosu.com zadržava pravo da bez najave promeni pravila i uslove korišćenja.\nSajt smestajnatasosu.com funkcioniše kao posrednik između posetioca sajta i vlasnika smeštajnog objekta, pomažući pri odabiru smeštajnog objekta i informisanju o načinu rezervacije i direktnog kontakta sa vlasnikom smeštajnog objekta. Sve prikazane cene su legitimne i zvanične cene, vlasnika smeštajnih objekata. Naša usluga prema posetiocu sajta je besplatna. Sajt se koristi u nekomercijalne i informativne svrhe, pa kao takav nije odgovoran za eventualne greške i neistine.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Feragosto Travel ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Feragosto Travel će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom.\nSvi posetioci imaju pravo da besplatno koriste sadržaje sajta, sve dok ne krše pravila korišćenja. Sajt Smeštaj na Tasosu se sastoji od vlastitih sadržaja, sadržaja partnera, besplatnih sadržaja i vezama ka spoljašnjim stranicama. Sve sadržaje posetioci koriste na vlastitu odgovornost i Feragosto Travel ne snosi odgovornost za bilo kakvu štetu nastalu korišćenjem sajta.\nNeovlašćeno korišćenje bilo kog dela sajta od strane trećih lica, bez dozvole vlasnika autorskih prava i Feragosto Travel-a smatra se kršenjem autorskih prava.\nDozvoljeno je preuzimanje i štampanje informacija i materijala sa namenom pregleda i korištenja u nekomercijalne svrhe. Svako drugo kopiranje, distribucija, ponovno objavljivanje, promene informacija i materijala sa www.smestajnatasosu.com ili njihovo dalje slanje kao i širenje na bilo koji drugi način bez prethodne pismene dozvole ili posebnog ugovora je zabranjeno.\nSajt smestajnatasosu.com nije organizator putovanja na Tasos, vec predstavlja posrednika u prodaji i pruža uslugu informisanja i pomaganja pri rezervaciji smeštaja.\nZbog velikog obima ponuda koje se nalaze na sajtu Smeštaj na Tasosu može doći i do grešaka u postavljenim cenovnicima ili da je došlo do promena istih od strane organizatora a da sajt smestajnatasosu.com nije bio u mogućnosti da vremenski izvrši izmenu istih.\nSajt smestajnatasosu.com se trudi da su podaci na web sajtu pravilni i ažurni, tako da sajt smestajnatasosu.com, ni bilo koje drugo pravno ili fizičko lice koje je učestvovalo u izradi web sajta ili pri njegovoj obnovi, ne može biti odgovorno za eventualnu štetu ili izgubljenu dobit, koja bi kod korisnika web sajta nastala usled upotrebe web sajta ili nemogućnosti korišćenja navedenog.\nSajt smestajnatasosu.com omogućava samo pristup sadržaju web sajta, tako da ne može biti odgovorna za eventualnu štetu ili izgubljenu dobit koja bi nastala kod korisnika usled ometanja rada web sajta. Sajt smestajnatasosu.com ima pravo da bez prethodnog obaveštenja promeni web sajt.\nPodaci, koje sajt smestajnatasosu.com dobija na bilo koji način preko web sajta, namenjeni su za isključivu internu upotrebu i sajt smestajnatasosu.com ih štiti u skladu sa propisima koji regulišu zaštitu ličnih podataka i zakona o obligacionim odnosima.\nSajt Smeštaj na Tasosu sadrži spoljašnje veze (linkove) ka stranicama izvan sajta. Sajt smestajnatasosu.com se ne smatra odgovornim za sadržaje izvan vlastitog sajta.


EU traži sprovodjenje odluke Ustavnog suda Kosova o zemljištu Visokih Dečana\nBeta 20. aprila 2017. 15:05\nEvropska unija je zabrinuta zbog toga što se ne sprovodi odluka Ustavnog suda Kosova od 20. maja 2016. godine koja se odnosi na spor oko zemljišta u Dečanima, saopštila je kancelarija Evropske unije na Kosovu.\n„Odluke najvišeg pravnog organa Kosova su konačne i moraju se sprovoditi. EU poziva vlasti na svim nivoima da pokažu poštovanje za vladavinu prava što je osnovno demokratsko načelo“, kaže se u saopštenju.\nEU traži da se odluka Ustavnog suda Kosova sprovede bez odlaganja, i osudjuje sve akcije koje bi blokirale pristup ili na drugi način remetile život u manastiru Visoki Dečani.\nUstavni sud Kosova je, odlučujući o zahtevu za ocenu ustavnosti dveju odluka Žalbenog veća Posebne komore Vrhovnog suda Kosova za pitanja koja se odnose na Kosovsku agenciju za privatizaciju od 12. juna 2015. godine, odlučilo da zemljište koje je bilo predmet odlučivanja pripadne manastiru Visoki Dečani.\nU medjuvremenu predsednik Opštine Dečani, Rasim Seljamanaj izjavio je da odluka Ustavnog suda neće biti sprovedena dok je on na tom mestu.


Traže da više troše na auta, telefone i ručkove | Banjaluka.net\nTakođe i Agencija za rad i zapošljavanje od Savjeta ministara BiH zatražila je da, pored dva vozila kojima raspolažu, mogu nabaviti još dodatna tri, dok je Državna agencija za istrage i zaštitu (SIPA) zatražila da im se smanji ukupni godišnji limit za troškove službenih fiksnih telefona, a da im se poveća broj lica s pravom korištenja mobilnih telefona.\n“Vijeće ministara BiH uvažava stav Ministarstva finansija i trezora o dosljednjoj primjeni Pravilnika o korištenju telefona, Pravilnika o korištenju sredstava reprezentacije i Pravilnika o uslovima nabavke i načinu korištenja službenih vozila u institucijama BiH od strane svih institucija koje su istim obuhvaćene”, zaključeno je na posljednoj sjednici Savjeta ministara BiH.\nNa istoj sjednici Savjeta ministara BiH bilo je riječi i o primjeni Zakona o platama u institucijama BiH, čijim nedavnim izmjenama je ograničena isplata za članstvo u komisijama, upravnim odborima i nadzornim odborima na maksimalno 475 KM mjesečno, bez obzira na to u koliko komisija ili odbora neko radio.\nOvim izmjenama zakona oni koji platu primaju iz budžeta BiH, a koji sjednice upravnih i nadzornih odbora ili komisija održavaju u radno vrijeme, nemaju uopšte pravo na tu naknadu. Pojedine institucije, i to uglavnom one čiji članovi upravnih odbora ili komisija imaju naknade preko 1.000 KM, zatražile su izuzeće od primjene tog zakona.\nIzuzeće su zatražili Regulatorna agencija za komunikacije (RAK), čiji članovi imaju daleko više od 475 KM mjesečno, i Komisija za zaštitu nacionalnih spomenika, dok je UO UIO zatražio tumačenje, odnosno da li se i na njih odnosi primjena tog člana.\nInače članovi UO UIO su, između ostalog, entitetski ministri finansija te ministar finansija i trezora u Savjetu ministara BiH, koji mjesečno po osnovu članstva u UO UIO primaju oko 2.000 KM.\nGeneralni sekretarijat Savjeta ministara BiH


I Francuzi pišu o čarima Beograda | Turistička organizacija Srbije\nU oktobarskom broju francuskog magazina Avantages izašao je članak o glavnom gradu Srbije, koji je rezultat studijske posete francuske novinarke u organizaciji Turističke organizacije Srbije i učešće Turističke organizacije Beograda.\nMagazin Avantages jedan je od najčitanijih lajfstajl mesečnika u Francuskoj, sa tiražom od 570.000 i brojem čitalaca od oko 1,5 milion.\nNaslov članka u magazinu Avantages koji govori o našem glavnom gradu glasi „Vikend u…Beogradu“, dok se u podnaslovu navodi: „U opuštenosti van sezone, srpska prestonica vas poziva na dolce vita u balkanskoj verziji“. Sam članak predstavlja Beograd kao savršeno mesto za romantične šetnje, gde turiste očekuju arti šoping, trendi restorani, udoban smeštaj, specifičan dizajn i čarobni gurmanluci.\nBeograd i Srbija su sve privlačnije turističke destinacije na francuskom tržištu, kako u medijima tako i u ponudi turističkih operatora, što se takođe ogleda u zvaničnim statističkim podacima koji pokazuju porast u broju i noćenjima turista iz Francuske u prvih osam meseci ove godine od 17% u odnosu na isti period 2013. godine.


Uncategorized – Moto Klub Bezbjednost\nProjekat “Bezbjednost motociklista i ostalih učesnika u saobraćaju” koji Moto Klub Bezbjednost realizuje u saradnji sa Ministarstvom Saobraćaja i Pomorstva, nastavljen je i u 2021. godini sa OŠ “21 Maj” i OŠ “Božidar Vuković Podgoričanin” u Podgorici. Zbog mjera Instituta za javno zdravlje predavanju je moglo prisustvovati samo 15 učenika po jednom predavanju uz nošenje […]\nMoto Klub Bezbjednost u saradnji sa Ministarstvom Saobracaja i Pomorstva realizuje projekat pod nazivom: “Bezbjednost motociklista i ostalih ucesnika u saobracaju”. Jedna od aktivnosti u okviru projekta je edukaciija djece, starijih osnovaca i srednjoskolaca o bezbjednosti saobracaja. Na prezentaciji koja je odrzana u Osnovnim Skolama “Stampar Makarije” i “Radojica Perovic” iz Podgorice, osnovci sedmog i […]\nMoto Klub Bezbjednost je učestvovao u humanitarnoj akciji u organizaciji Fondacije “Bajkeri Dobre Volje” za djecu ometenu u razvoju Osnovne Škole “Ilija Kišić” u Zelenici. Školsko dvorište bilo je puno motora, pozitivne energije i ljudi dobrog srca. Učenicima koji se obrazuju po posebnim obrazovnim programima uručene su vrijedne donacije. Akciji se pridružilo i mnogo privrednika, […]\nU okviru projekta “Bezbjednost motociklista i ostalih učesnika u saobraćaju” koje Moto Klub Bezbjednost realizuje u saradnji sa Ministarstvom Saobraćaja i Pomorstva, odrađen je prvi trening bezbjedne vožnje u Podgorici. Polaznici treninga bili su pretežno motoristi iz Podgorice, njih 18, a bilo je i 4 motorista iz Tivta, Bara i Herceg-Novog. Prvi dan je bila […]\n(16.05.2020.) DOBROVOLJNO DAVANJE KRVI U HERCEG-NOVOM\nNi situacija sa Covid-19 pandemijom nije spriječila članove Moto Kluba Bezbjednost da budu humani. Svaka kap je bitna jer spašava život, bajkeri su uvijek bili velikog srca, uvijek spremni da pomognu.\n(12.01.2020.) DRUŽENJE U KOTORU\nKao nastavak prazničke atmosfere, članovi Moto Kluba Bezbjednost su se sastali u bajkerskom klubu “Cattaro” u Kotoru. Domaćin je bio Dragan Milovanović koji je član Moto Kluba i pokazao se kao mnogo dobar domaćin. Fantastična atmosfera, vrhunska muzika i druženje…sve je začinio pjevač Rajo Simonović kada je uzeo mikrofon. Bilo je za svakog po nešto, […]\n(20.-21.12.2019.) HUMANITARNO VEČE U BIJELOM POLJU\nIPA Sekcija Crna Gora u saradnji sa Sindikatom Uprave Policije, pod motom ,,Nijesu zaboravljeni” realizovala tradicionalnu humanitarnu akciju. Moto Klub Bezbjednost je sa svojim članovima učestvovao u prikupljanju donacija za djecu oko 60 preminulih službenika crnogorskih bezbjedonosnih struktura, koja imaju do 18 godina. Centralni događaj ovim povodom je realizovan u restoranu hotela “Franca” u Bijelom […]\n(21.12.2019.) MOTO DEDA MRAZIJADA\nOve godine ni kiša ni loše vrijeme nisu spriječili da bajkeri iz cijele Crne Gore obuku odijela Deda Mraza i budu humani. Jubilarna deseta humanitarna akcija “Moto Deda Mrazovi” posvećena štićenicima Dječijeg doma “Mladost” u Bijeloj, u organizaciji No Limit Bikers-a iz Podgorice, a treća u kojoj učestvuje Moto Klub Bezbjednost. Ove godine, pored Dječijeg […]\nPage 1 of 81 2 3 ... 8 »


Srpska lista i Kancelarija za KiM: Hapšenje u Klokotu bez osnova\nPredstavnici Srpske liste i Kancelarije za Kosovo i Metohiju osudili su privođenje gradonačelnika Klokota Božidara Dejanovića i direktora odeljenja za urbanizam Dejana Vlajkovića, navodeći da su uhpašeni bez ikakvog osnova.\nBožidar Dejanović (Foto Gračanica online))\nIz Kancelarije za KiM tvrde da su pripadnici specijalne Kosovske policije, pod punim naoružanjem, upali su danas u prostorije srpske opštine Кlokot i tom prilikom uhapsili gradonačelnika Božidara Dejanovića.\n"Dejanović je pod policijskom pratnjom sproveden u Prištinu i njemu je određeno zadržavanje od 48 sati. On je uhapšen bez ikakvog pravnog osnova ili valjanih dokaza, a neposredno nakon njega uhapšen je i Dejan Vlajković, direktor odeljenja za Urbanizam opštine Кlokot", navodi se u saopštenju.\nКancelarija za Кosovo i Metohiju već je obezbedila pravnog zastupnika Dejanoviću i Vlajkoviću. Navode i da su o postupanju prema njima obavestili relevantne međunarodne institucije.\n"Prilikom upada u prostorije opštine, specijalne snage kosovske policije izvršili su premetačinu, a u nastavku akcije upali su i u nekoliko srpskih kuća u kojima žive politički predstavnici Srba sa Кosova i Metohije.\nNajoštrije osuđujemo represiju i hapšenje srpskog gradonačelnika opštine Кlokot i zastrašivanje i odmazdu nad zaposlenima u zgradi opštine. Ovakvo brutalno ponašanje kosovske policije predstavlja nastavak pritiska i ugnjetavanja kojem su kontinuirano izloženi sropski predstavnici na teritoriji Кosova i Metohije, kao i vid zastrašivanja naroda i slanja poruke da za njih nema mira i normalnog života".\nNavode i da je po sredi "očigledna namera udara i pritiska na izbornu volju građana u srpskim sredinama". "Toj vrsti pritisaka srpski narod je bio izložen ne samo tokom izborne kampanje nego očigledno još snažnije u periodu nakon izbora. Nedopustivo je da neko baca senku na ubedljivu i istorijsku pobedu Srpske liste koja je nesporna i koja je osvojila 96,14 odsto glasova srpskog stanovništa na Кosovu i Metohiji", ističe se u saopštenju.\nOsim Kancelarije hapšenje je osudila i Srpska lista, navodeći da je u pitanju maltretiranje srpskih političkih predstavnika na Kosovu.\n"Nastavak agresivnog, anticivilizacijskog i antisrpskog delovanja Prištine prema srpskom narodu uz zloupotrebu institucija i institucionalno nasilje mora odmah prestati, a gospodin Božidar Dejanović i Dejan Vlajković pustiti da se od lažnih optužbi brane sa slobode. Montirani procesi su postala matrica kojom Priština želi da disciplinuje srpske političke predstavnike, a srpski narod stavi u geto, bez vođstva u ovim teškim i izazovnim vremenima".\nI Srpska lista poziva međunarodne predstavnike da zaštite, kako navode, pravdu i istinu, ta da albanske lidere pozovu na razum. "Destabilizacija prilika i agresivno postupanje prema nedužnim ljudima nije način za rešavanje otvorenih političkih pitanja. Ovaj pokušaj zastrašivanja i isknjivljivanja volje građana izražene na poslednjim izborima su poziv svim ambasada da hitro reaguju, a ne da nemo ćute, što neki u Prištini očigledno doživljavaju kao znak odobravanja", navodi se u saopštenju Srpske liste.\n01.12.2021 Od 3. januara na Kosovo samo uz dokaz o potpunoj vakcinaciji (582)


MODENA ŽELI I NEMANJU PETRIĆA – ODBOJKA VOLLEYBALL\nNa pomolu je još jedan srpski tandem u italijanskoj ligi. Do sada ih je bilo nekoliko, u narednoj sezoni je izvesno da će ga u Trentinu činiti Lisinac i Podraščanin, a prema vestima koje se sve više širenajnoviju “kombinaciju” mogli bi da čine Dragan Stanković i Nemanja Petrić.\nZa nekadašnjeg kapitena srpske nacionalne selekcije se ne krije da bi voleli da ga vide u Modeni i sve će učiniti da ga privole, ali neće biti iznenađenje ukoliko plavo – žuto – beli dres opet obuče i sadašnji kapiten šampiona Evrope. Do pre samo dve godine, Petrić je bio jedan od najboljih igrača pomenutog kluba u četvorogodišnjem ciklusu, osvojio nekoliko trofeja, a neke je i kao kapiten prvi podigao. Njegov “izlet” u Milanu se završio, postao je slobodan igrač, italijansku ligu dobro poznaje (igrao je i za Peruđu), a Modena pravi respektabilan tim u kome bi i te kako bilo mesta za njega i njegove vrhunske igračke i ljudske kvalitete.\nPrevious Post Previous Post KRSMANOVIĆEV POVRATAK U RUSIJU\nSledeća objava Sledeća objava PODRAŠČANIN: NIKAD NE RECI NIKAD


Tanjug 15. februara 2021. 11:11\nBEOGRAD – Nove mere pomoći države privredi i građanima su dobrodošle i puno će značiti da ne dođe do masovnog otpuštanja i urušavanja privrede, kaže za Tanjug počasni predsednik Unije poslodavaca Srbije Nebojša Atanacković.\n„To je nešto što je Unija poslodavaca još ranije tražila. Tražili smo da se napravi određena selektivnost, jer iako svi rade sa smanjenim kapacitetima, nekim sektorima je, ipak, mnogo teže, a posebno turizmu, pojedinim delovima transporta, ugostiteljima“, kaže Atanacković uz ocenu da najugroženije grane bez pomoći države u sadašnjoj situaciji ne mogu ni da opstanu.\n„Davanjem se povećava mogućnost potrošnje, li zaista ima onih kojima nije potrebna novčana pomoć države da bi trošili. Oni bi trošili i ovako i onako i zato mislim da za pomoć treba da se prijavljuju samo oni kojima je ona stvarno potrebna, jer će tako ostati više mogućnosti da se sredstvima iz budžeta pomogne na bolji način“, kaže Atanacković.\nI lane smo, kaže,na početku epidemije očekivali da će se kriza završiti dopolovine godine,ali se to nije desilo.\n„Virus je, zaista, nepredvidiv, ali se nadamo da će situacija i vakcinacijom da se stabilizuje, makar sa godinu dana zakašnjenja. Tako da ako nismo mogli da normalno radimo od polovine prethodne godine, da bar sada, od polovine ove krenemo u normalizaciju stanja“, kaže Atanacković.\n„Zato, ako budemo uspeli da dođemo na nivo koji smo imali pre pandemije, dakle oko tri-četiri odsto rasta, to će biti značajno za našu privredu i moći ćemo da obezbedimo kakav-takav održiv standard zaposlenih“, smatra on.\nReč je, kaže, o firmama koje rade za strane investitore i čija se roba izvozi širom Evrope, čime one u velikoj meri zavise od\nstanja na tržištima tih zemalja.\n„Pošto su, kako vidimo, najveće i privredno najjače evropske zemlje u ozbiljnoj krizi, izvoz proizvoda ka tim zemljama je sada znatno otežan, a tako će i biti još neko vreme. Takođe i uvoz nekih neophodnih polufabrikata, koji su potrebni za rad tih firmi u Srbiji“, ukazuje Atanacković.\nNaglasava i da bi u situaciji u kojoj se privreda sada nalazi od pomoći bilo i malo veće razumevanje lokalnih zajednica kada je reč o tzv. parafiskalnim nametima.\n„Pojedine opštine se ponašaju tako kao da ne znaju kakva je situacija i sa kakvim problemima se suočavamo nego nastupaju kao da smo u nekom bogatom svetu, koji ima puno više novca. Nije u redu da država pomaže firme iz budžeta, a da im lokalne samouprave taj novac uzimaju“, ističe on.


Titula se vraća na Balkan – EXIT je zvanično NAJBOLJI EVROPSKI FESTIVAL! | mojKontakt portal\nTitula se vraća na Balkan – EXIT je zvanično NAJBOLJI EVROPSKI FESTIVAL!\nEXIT je zvanično najbolji festival Evrope, objavljeno je sinoć na dodjeli Evropskih festivalskih nagrada u Holandiji! EXIT je pobijedio u glavnoj kategoriji u konkurenciji sa vrtoglavih 350 festivala iz više od 35 zemalja, uz preko milion glasova publike i mišljenje stručnog žirija sastavljenog od najeminentnijih ljudi svjetske muzičke industrije. Exitovi festivali bili su u finalu u čak šest kategorija, a sam EXIT u rekordne tri kategorije, uključujući i osvojenu glavnu nagradu za najbolji veliki evropski festival, te najboljeg festivalskog organizatora u Evropi i nagradu “Take a Stand” za društveni aktivizam!\nOsnivač EXIT festivala Dušan Kovačević ovom prilikom izjavio je: “Zaista je nevjerovatan uspjeh nakon samo četiri godine ponovo osvojiti najvažniju festivalsku nagradu na svijetu! I to u najtežoj kategoriji, gdje su najveći evropski i svjetski festivali sa budžetima i preko deset puta većim od našeg. Ovim je EXIT Ljeto ljubavi 2017 koje se sastojalo od 4 festivala u Novom Sadu, Umagu, Budvi i Temišvaru, sa preko 350.000 posjetilaca, upisano zlatnim slovima u svjetsku festivalsku istoriju. Upravo Balkanu posvećujemo ovu nagradu sa željom da Exitovih, sada već pet festivala u Srbiji, Hrvatskoj, Bosni i Hercegovini, Crnoj Gori i Rumuniji, doprinesu da se našim regionom šire poruke ljubavi i prijateljstva. Izuzetna je godina iza nas, a u ovoj pred nama su još veći planovi koje će sad biti puno lakše pretvoriti u stvarnost!“\nMusic Giants Voted for Their Favorite Festival – EXIT: https://youtu.be/yAT6RaKc4Ss\nEXIT je u konkurenciji za glavnu nagradu bio sa drugim evropskim festivalskim gigantima, kao što su Glastonbury, Roskilde, Tomorrowland, Sziget Festival, Lowlands i mnogi drugi. Ovo je druga po redu šampionska titula koju je EXIT osvojio na Evropskim festivalskim nagradama još od njihovog ustanovljenja 2010. godine, a svake godine je u najužem izboru za najbolji evropski festival. EXIT je prethodno osvojio nagradu za najbolji veliki evropski festival na Evropskim festivalskim nagradama za 2013. godinu, dok je 2007. godine izglasan za najbolji evropski festival van Velike Britanije od strane Britanskih festivalskih nagrada. Zanimljivo je da je sinoć trijumfovao i miljenik publike ovogodišnjeg Exit festivala Rag’n’Bone Man koji je proglašen za najbolju novu zvijezdu u Evropi! Pobjednike bira publika iz cijele Evrope, zajedno sa stručnim žirijem, koji čine istaknuti pojedinci iz svijeta festivalske industrije, a lista dobitnika nalazi se na zvaničnom sajtu.\nPrethodno Prethodni članak: Pao “kralj čelika”: Australijski preduzetnik uhapšen u Beogradu zbog kokaina\nSljedeće Prethodni članak: Advokati bivših specijalaca MUP-a RS traže oslobođajuće presude za pljačku 617.000 KM\n17. 01. 2019., 08:25


AKTIVNOSTI U DECEMBRU 2017. I JANUARU 2018. godine\nNewsletter Udruženja „Žene na prekretnici“\nUdruženje “Žene na prekretnici” je 1.decembra proslavilo drugi rođendan. U toku protekle dve godine kroz sedam edukativnih ciklusa i četiri opštinska treninga prošlo je oko 400 polaznica. U programu je učestvovalo 28 predavača i eksperata koji su održali 79 radionica, 33 grupna savetovališta i 137 individalnih savetovališta.\n#20, Februar 2018\nPublikacija „Tržište rada u Srbiji – položaj žena 45+”, objavljena u novembru, nastavila je tokom decembra i januara da izaziva veliko interesovanje medija i javnosti. U tom periodu je bilo oko 15 medijskih nastupa, od toga nekoliko novinarskih članaka ili on-line tekstova (Politika, Ilustrovana politika, Biznis&Finansije, Blic žena, Kuća dobrih vesti, XXzona), dok su radio i televizija to propratile nizom priloga (N1, TV Kopernikus, Studio B, Radio Beograd 2, RTS TV dnevnik).\nU okviru tekućeg edukativnog „Programa 16 radionica plus”, u decembru 2017. godine održane su tri radionice i dva psihološka savetovališta. Prva radionica „Iz prve ruke" bila je razgovor sa uspešnim preduzetnicama koje su podelile svoja iskustva, izazove i uspehe u otvaranju i vođenju sopstvenog posla. To su bile Svetlana Vučković, vlasnica agencije "Nana S. V.” i Nataša Isaković, vlasnica i osnivač fabrike obuće “Solo”.\nMaja Vujović, jedna od osnivačica Udruženja, održala je radionicu o tome “Kako da živite bolje kada sve ide loše". Završna radionica " Da li smo postigli cilj" bila je posvećena proteklom ciklusu i budućem radu. Tom prilikom su podeljeni ceritfikati za učestovanje u programu.\nPsihološka savetovališta održale su psiholozi Vesna Bajković i Vesna Čekić na teme osvešćivanje, promena i osnaživanje, kao i o ličnim potencijalima i resursima koje imamo i kako da ih iskoristimo u pravcu ostvarivanja ciljeva.\nPsihološko savetovalište, 14.12.2017.godine\n21.12.2017.godine održana je treća sednica Skupštine Udruženja "Žene na prekretnici" na kojoj su produženi mandati sadašnjim članovima Upravnog odbora.\nU okviru druženja članica Udruženja, koje se održava poslednje srede u mesecu, 27.decembra 2017.godine, se razgovaralo na temu "Upravljanje ličnim finansijama", a razgovor je vodila članica Jelena Ćušić Rakić.\n31. janura 2018. godine se razgovaralo o jogi u službi fizičkog, mentalnog, društvenog i duhovnog zdravlja, kao i o jedinstvenoj jogi smeha. Predavanje i razgovore su vodile instruktorke joge Dragana Glumac i Maja Joksović.\nDruženja članica Udruženja, 31. janura 2018. godine\nSaradnja pokrenuta sa UniCredit Bankom nastavljena je i u ovom periodu kroz dve besplatne celodnevne obuke koje je banka organizovala za polaznice Udruženja u prostorijama svog trening centra.\n15. decembra, 2017. godine organizovana je obuka za korišćenje Excel programa.\n19. januara, 2018.godine organizovana je obuka na temu Upravljanje projektima.\nUdruženje je krajem januara uspostavilo saradnju i sa Sektorom za antidiskriminacionu politiku i unapređenje rodne ravnopravnosti Ministarstva za rad, zapošljavanje, boračka i socijalna pitanja. Na sastanku sa v.d. pomoćnicom ministra ovog novoosnovanog sektora Ninom Mitić, 26. Januara 2018. godine, razgovaralo se o mogućnosti zajedničkog promovisanja rodne jednakosti na tržištu rada, kao i o mogućnosti finansijske podrške Udruženju kroz učestvovanje na konkursima ovog Ministarstva sa ciljem da se aktivnosti Udruženja prošire i u druge gradove Srbije.


Kada je sigurnost na prvom mestu\nAnalaogni i digitalni video nadzor je nešto čime se bavimo godinama a što je svakako bitno u zaštiti imovine bilo kog tipa. Brzo i efikasno možemo zaštititi objekat bilo kog tipa tako da ste vi u mogućnosti da pratite snimak sa bilo kog dela planete putem vašeg mobilnog uređaja.\nVideo nadzor je sistem koji se sastoji od jedne ili više nadzornih kamera koje su povezane sa centralnim uređajem koji vrši obradu dobijenih signala sa nadzornih kamera. Sistem se može gledati putem interneta i putem smart mobilnih telefona. Implementaciju vršimo brzo i efikasno prema vašim željama i potrebama. Ukoliko imate pitanja, nedoumice oko izbora kamere i šta je to što bi vašim potrebama najviše odgovaralo, kontaktirajte nas telefonom ili putem Emaila na office@ep.rs


Javni panel o Vinskom nasleđu u Smederevu - SDCafe.rs\nHome\tInfoDruštvo\tJavni panel o Vinskom nasleđu u Smederevu\nU ponedeljak, 18. oktobra 2021. godine, održaće se panel Vinsko nasleđe Smedereva, koji organizuje organizacija Pro.Tok21 iz Smedereva.\nOvoj pomalo zapostavljoj temi posvećena je pažnja tokom više meseci istoimenog projekta, čiji je cilj da revitalizuje nasleđe koje datira još iz rimskog perioda, a koje predstavlja jedan od važnih identiteta grada na Dunavu. Pored mnogobrojnih edukativnih videa, u saradnji sa Muzejem u Smederevu, Istorijskim arhivom u Smederevu, Narodnom bibliotekom Smederevo, i Regionalnim zavodom za zaštitu spomenika, udruženje Pro.Tok21 minulih meseci prikupilo je i digitalizovalo deo građe o ovoj temi, sa ciljem njegove veće vidljivosti i korišćenja u edukativne svrhe, a koje ste mogli da pratite na portalu SDCafe.rs\nNa panelu će govoriti Snežana Cvetković, muzejski savetnik Muzeja u Smederevu, Dejan Radovanović, direktor regionalnog zavoda za zaštitu spomenika, kao i Radoslav Radojević, vlasnik vinarije Plavinac i preduzetnik.\nUdruženje Pro.Tok21 ovom prilikom predstaviće digitalnu platformu šire namene, čiji je početak pohranjivanje vinskog nasleđa, kao i svoju inicijativu za zaštitu podruma Godomina/Vinogradarske zadruge) kao materijalnog blaga koje koje zavređuje da bude pod zaštitom države.\nSvi građani zainteresovani za ovu temu pozivaju se da, uz poštovanje epidemioloških mera, besplatni događaj posete u Koncertnoj dvorani Centra za kulturu od 18h.\nVišemesečni projekat Vinsko nasleđe Smedereva finansira Evropska unija, a sprovodi ga udruženje Pro.Tok21 uz podršku organizacija Grupa 484, Fondacija Jelena Šantić i Nacionalna koalicija za decentralizaciju.\nZavršena 52. Smederevska pesnička jesen\nOtkrivena najstarija društvena igra na svetu\nZašto ljudi čačkaju nos?


Ministar za rad, zapošljavanje, boračka i socijalna pitanja Zoran Đorđević, u ime predsednice Vlade Srbije, prisustvovao je svečanoj dodeli priznanja „Najbolje iz Srbije 2019“, gde je istakao da je danas u Srbiji lepo, ali i teško biti privrednik, ali da svi oni svojim proizvodima i uspesima ne promovišu samo sebe, već i celu Srbiju, te da uvek imaju podršku države, javnosti i građana u svom radu.\n“Samo vi znate koliko truda i znoja potrošite da bi uspeli i ostvarili svoje snove, da bi imali dobar proizvod, plasirali ga na tržište i u uslovima oštre strane konkurencije, uspeli u tome i da ga potrošači zavole”, rekao je Đorđević.\nKako je naveo, zahvaljujući PKS I MTT, tradicionalna akcija “Najbolje iz Srbije”, postaje ozbiljna podrška afirmaciji domaćih kompanija prvenstveno. Ove godine, kriterijumi za dobijanje priznanja bili su definisani posebnom metodologijom, učestvovalo je 270 brendova u 23 kategorije, a nagrade su dodeljene u 21.\n“Večeras stojim sa druge strane zajedno sa žirijem koji je odlučio o tome ko je bio najbolji u ovoj godini. S obzirom na to da znam šta je konkurencija i važnost kvaliteta, trebalo je da svi vi budete proglašeni za najboljeg. Međutim, izbor će pasti na jednog, u svakoj kategoriji, najboljeg od najboljih”, rekao je ministar, a zatim uručio priznanja robnim brendovima u kategoriji „Roba svakodnevne potrošnje“ za hranu - kompaniji „Karneks“, za piće kompaniji „Zaječarsko pivo“ i za hemiju, kozmetiku, farmaceutske i ostale proizvode kompaniji „Duel“.


Nastavljeni radovi na ulici kod JU “Dom zdravlja” Zenica\nJučer su nastavljeni radovi narealizaciji projekta vanjskog uređenja ispred objekta Javne ustanove Dom zdravlja Zenica. Riječ je o drugoj fazi projekta vrijednog 414.466,81 KM tokom koje će biti izmijenjene podzemne instalacije, uređena odvodnja oborinskih voda i postavljen novi asfalt.\nOsim uređenja velikog platoa ispred Doma zdravlja Zenica, mehanizacija preduzeća “Špic beton” d.o.o. Zenica, čija je ponuda bila najpovoljnija na otvorenom postupku javne nabavke, bit će uređena i saobraćajnica prema stambenoj zgradi Lamela.\nPrva faza podrazumijevala je izgradnju alternativne saobraćajnice između zgrade Službe hitne medicinske pomoći i Masarykove ulice, koju će u budućnosti kao alternativni put za brži izlazak, koristiti vozila Službe hitne medicinske pomoći.\nGrađane molimo za razumijevanje obzirom da će se tokom sanacionih radova saobraćaj odvijati po izmijenjenom režimu i neće biti moguće parkiranje vozila na površini ispred Doma zdravlja Zenica.\nNa molbu Vučića u Beogradu ostaje Sarajevska ulica\nZamjenik gradonačelnika Beograda Goran Vesić izjavio je kako ga je lično predsjednik Srbije Aleksandar Vučić zamolio da ulica Sarajevska u tom gradu...\nPočela rekonstrukcija puta Zenica – Babino (FOTO)\nRekonstrukcija puta Zenica-Babino je dugoočekivani projekt, na čiju realizaciju mještani ovog kraja čekaju duže od dvadeset godina.\nVlada ZDK i Grad Zenica potpisali protokol o rekonstrukciji ceste Zenica – Babino\nPremijer Zeničko-dobojskog kantona Mirza Ganić, ministar za prostorno uređenje, promet i komunikacije i zaštitu okoliša Arnel Isak i gradonačelnik Zenice Fuad Kasumović potpisali su...


“Rafiki”, film koji je podigao Keniju na noge (VIDEO) – Bosonoga\n“Rafiki”, film koji je podigao Keniju na noge (VIDEO)\nTokom posljednjih 10 godina napredak je značajan u predstavljanju LGBTQ zajednice u američkim filmovima i serijama. Zbog ovoga, lako je zaboraviti da homofobija i dalje postoji širom svijeta i da je u nekim njegovim dijelovima veoma opasna. Internacionalna kinematografija pruža odličan uvid u to, a prošlogodišnji film iz Kenije, naziva “Rafiki” je to uradio na najbolji mogući način.\nRadi se o filmu Vanuri Kahiju (Wanuri Kahiu) koji je debitovao prošle godinu na Filmskom festivalu u Kanu i to kao prvo ostvarenje iz Kenije. Uprkos ovoj časti, filmski odbor iz Kenije prvobitno se odrekao ovog djela zabranivši da se isto prikazuje u kinima. Međutim, da bi se film kvalifikovao za Oskare, mora se prikazivati u domaćim kinima, zbog čega je ova odluka opovrgnuta na sudu.\n“Rafiki” je priča o dvije djevojke koje se zaljube jedna u drugu uprkos tome što pripadaju rivalskim porodicama i žive u veoma konzervativnoj sredini.\nSada nam je napokon dostupan i trejler ovog ostvarenja i možete ga pogledati u nastavku:\nPrethodni članakDejvid Bouvi proglašen za najčuvenijeg zabavljača prošlog vijeka\nSledeći članakKo je ove godine nezasluženo ostao bez nominacije za Oskara?


Protest u Šapcu za oslobođenje Dragana Milovanovića: Sramota policije i države - Društvo - Dnevni list Danas\nPočetna » Vesti » Društvo » Protest u Šapcu za oslobođenje Dragana Milovanovića: Sramota policije i države\nD. E.28.11.2021. 21:15\nFOTO: Protest pod kišobranima/D.E.\nOn je hrabro zaustavio bager koji se kretao prema protestantima na na mostu. Dušan Tufegdžić, iz pokreta „Buđenje“, podsetio je da je u Šapcu pala krv mirnih demonstranata na blokadi mostu. Policija se sramno povukla ostavljajući na milost batinaša i kriminalaca goloruke građane.\nU ponedeljak ujutro pet advokata braniće Milovanovića sa zahtevom da se odmah pusti na slobodu. Sramota je što niko od onih koji su terali bager na ljude, huligane koji su koristili čekiće, motke, šipke, nisu uhapšeni.\nPravni tim podneo je krivične prijave i ukoliko se to ne učini do utorka Šapčani se neće sklanjati sa ulica. Tražimo i da se saopšti ime komandira koji je naredio da se policija skloni, što je dovelo do brutalnog napada na mirne građane, rekao je Tufegdžić. Prof. Dr Biljana Stojković, član Skupštine slobodne Srbije, ukazala je da je morala da dođe u Šabac jer je ovde pala krv, i da to više ne sme da se dogodi. Vreme je da svi dignemo glave, da branimo svoje, jer u suprotnom neće nas biti a polako nestajemo. Vreme je za ustanak, jasno je istakla prof. Stojković.\nSrđan Milivojević, iz DS, stihovima „Mi znamo sudbu“ Alekse Šantića pozvao je na otpor: „Volovi jaram trpe a ne ljudi.Bog je slobodu dao za čovjeka.“\n– Ne damo Dragana, ne damo Srbiju! Aleksandar Vučić se očigledno predozirao plodovima Jovanjice, a ovde u Šapcu sloboda govori, istakao je Milivojević. Advokatica Vera Palinkaš izrazila je nezadovoljstvo malim brojem prisutnih kada je potrebno da se brani sloboda. Ona je navela da su isti ti kriminalci i batinaši učestvovali u pritiscima i blokadu rada Gradske izborne komisije, a članovima GIK tom prilikom policija nije garantovala bezbednost. Očigledno da su kriminalci ovladali strukturama društva, ali je sramotno da se policija povlači i ne radi svoj posao, rekla je Palinkaševa.\nUkazano je da je već bilo isuviše reči i da je vreme da građani uzmu sudbinu u svoje ruke. Skupu su prisustvovali i Borko Stefanović i Dejan Bulatović iz SSP, Dušan Kostadinović, iz DS, kao i predstavnici ekoloških pokreta i građani iz Loznice, Obrenovca, Rume, Požege…Ovom prilikom upućen je poziv na protesni skup u Loznici, zakazan za ponedeljak u devet časova.


Slavka Drašković - FondacijaStudenica\nDr Slavka Drašković je iskusni lider i rukovodilac, sa iskustvom u oblastima liderstva u organizacijama i antropologiji uspeha. Godinama je vodila operaecije u Srbiji nekoliko organizacija srpske dijaspore poput Kongresa srpskog ujedinjenja, Zadužbine Studenica i KSU Srbija, i bila je odgovorna za strategiju i sprovođenje planova i razvoja ovih organizacija.\nSlavka Drašković je profesor na Univerzitetu Singidunum, i profesionalni kouč za liderstvo i uspeh.\nDr Drašković je radila kao direktor za dijasporu i Srbe u regionu pri Vladi Republike Srbije. Njeno poslovno iskustvo takođe uključuje rad u međunarodnim korporacijama poput ABB i Combustion Engineering.\nSa 25 godina iskustva u međunarodnom biznisu, koučingu i razvoju liderstva, kao i iskustva u obrazovanju u SAD, Evropi, i Srbiji, Dr Drašković je pomogla brojnim studentima, ali i rukovodiocima i poslovnim liderima da razviju svoje akademske i poslovne karijere. Dr Drašković ima preko 20 godina iskustva u rukovođenju vodećim kompanijama iz SAD i Srbije, što daje praktičnu i primenjenu vrednost njenim predavanjima.\nSlavka Drašković je član odbora Fonda Marko Jarić, član odbora Udruženja izumitelja Srbije, i član savetodavno odbora Veslačkog kluba Crvena Zvezda. Slavka Drašković ima sertifikovanu diplomu za koučing, diplomu "Udruženja izumitelja Srbije", diplomu i zlatnu zastavu "Udruženja za kulturu i obrazovanje Srbije". Takođe je primila diplomu srpsko-američke dijaspore "Kongresa srpskog ujedinjenja", i "Zemjacestvo" medalju od srpske dijaspore u Rusiji.\nBiografija iz: “Biografski Leksikon; Srbi u svetu.” Beograd – Los Anđeles, 1999\nVlada Republike Srbije - Kancelarija za saradnju sa dijasporom i Srbima u regionu\n< Nazad na naš tim


Junker Turskoj: Ako želite u EU, držite se evropskih vrednosti - Info 24\nPredsednik Evropske komisije Žan-Klod Junker pozvao je Tursku da se drži demokratskih vrednosti ukoliko se nada da uđe u Evropsku uniju, nakon godine obeležene čistkama koje su usledile posle neuspelog pokušaja puča u Turskoj, prenosi AFP.\n“Ko god želi da pristupi EU pritupa uniji vrednosti”, napisao je Junker u autorskom članku za nemački nedeljni list “Bild am zontag”.\nOn je naveo da su “ruke Evrope i dalje ispružene”, ali da Brisel očekuje da bi i “Turska takođe trebalo da jasno istakne svoje evropske boje i snažno i nedvosmisleno primi k srcu osnovne evropske vrednosti”.\nU članku je Junker posebno upozorio na pritvaranje bez suđenja novinara poput Deniza Jucela koji radi za nemački dnevnik “Velt”.\nPredsednik Evropske komisije je naveo da to “ni na koji način nije u saglasnosti s unijom ljudskih prava, novinarskom slobodom i vladavinom prava”.\nTags: evropska komisija, Evropska unija, zan-klod junker\nŠarčević: Izbacićemo posrednike za nabavku udžbenika preko škola


Najavljeni protesti u Zagrebu uoči Vučićeve posjete | Analitika - Informativni Portal\nNajavljeni protesti u Zagrebu uoči Vučićeve posjete\nObjavljeno: 10. 02. 2018 - 09:02 Promjenite veličinu teksta: A A A\nProtest bi trebalo da bude održan u ponedjeljak, 12. februara, na zagrebačkom Markovom trgu u 10 sati.\nTa udruženja su istakla da imaju sve dozvole za masovni protest ispred Vlade i Sabora Hrvatske, dok iz policije za sada ne žele to ni da potvrde niti da demantuju, javili su hrvatski mediji.\n“Ako ima protesta, oni se najavljuju policijskim upravama. Sve institucije, u trenutku kada je predsjednica Republike pozvala u posjetu predsjednika Srbije, rade svoj posao”, rekao je hrvatski ministar unutrašnjih poslova Davor Božinović.\n“Posebnu podršku predsjednici dali su predstavnici udruženja porodica nestalih koji smatraju da pitanje nestalih lica mora biti ključ razgovora”, navodi se u saopštenju iz Kabineta hrvatske predsjednice.\nPredsjednik Srbije Aleksandar Vučić boraviće u službenoj posjeti Hrvatskoj 12. i 13. februara na poziv predsjednice Hrvatske.


Sajamska prodajna akcija u Kia salonima - GARAŽA\nImajući u vidu očekivanja publike, kompanija „Kia Auto“ obezbedila je sajamske cene i uslove prodaje koji su već sada dostupni u celoj zastupničkoj mreži Kia Motorsa u Srbiji. Novi Ceed startovao je sa prodajom u Srbiji sa cenom već od 12.990 EUR. Reč je o modelu sa 1,4 benzinskim motorom u „Active“ paketu opreme koji je standardno opremljen brojnim sistemima bezbednosti kao što su Sistem za izbegavanje sudara sa autonomnim kočenjem (FCA), Sistem za održavanje vozila u voznoj traci (LKA), Sistem za automatsko zatamnjivanje dugih svetala (HBA) i Sistem upozorenja o smanjenoj koncentraciji vozača (DAA). Sa ovim sistemima novi Ceed postaje trenseter i u C-segment donosi tehnologiju koja je do sada viđena samo kao opcija na drugim modelima.\nNovi Sportage za 2019. godinu doneo je još svežine u C-SUV segment vozila što se odrazilo odličnom prodajom već na samom startu nove godine. Uz drugačiju matricu kombinacija motora, menjača, pogona i opreme, kupcima ja na izbor stavljen mnogo veći broj kombinacija i konfiguracija uz koje mogu ostvariti i značajne uštede od nekoliko hiljada evra u poređenju sa prethodnikom za 2018. godinu. Kao poseban „sajamski hit“ ove godine će biti ponuđena i ograničena količina modela Sportage sa benzinskim motorom uz popust od čak 6.500 evra i sada ima novu startnu cenu od 16.990 evra!\nOznake: kia, popust, sajam\nPrevious Previous post: Studenti ETF-a modelom Jeep Renegade do „Renesas MCU Rally“ takmičenja\nNext Next post: Istorija puna trka i pobeda: Alfa Romeo je sponzor „1000 Miglia“ 2019.


АМЕРИЧКИ МЕДИЈИ: „Морамо признати да су Русија и Саудијска Арабија спасиле америчку нафтну индустрију“\nAMERIČKI MEDIJI: „Moramo priznati da su Rusija i Saudijska Arabija spasile američku naftnu industriju“\n12 aprila 2020\nSporazum Rusije i Saudijske Arabije o smanjenju proizvodnje nafte omogućio je američkom naftnom sektoru da izbegne izbegne opasnu situaciju, piše „Njujork tajmsa“.\n„Američka naftna industrija je, možda, uspela da izbegne opasnu situaciju. Rusija i Saudijska Arabija, koje su se pre samo mesec dana nadale da će uspeti da oslabe američke kompanije za preradu nafte, odustale su od pretnje da će poslati dodatnu količinu energenata na to, i bez toga, prepuno tržište. Oni su priznali da im ta igra samim nanosi štetu i umesto toga postigli su preliminarni sporazum o smanju proizvodnje“, navodi se u tekstu.\nKako se dodaje, ova promena politike omogućiće američkim kompanijama da postepeno smanje proizvodnju, na sopstvenim uslovima.\n„Američke naftne kompanije su izbegle najgori scenario“, smatra ekspert za energetiku Emi Majers Džafe iz američkog Saveta za međunarodne odnose.\n„Bankrotstva će, ipak uslediti, ali se sada ne moramo plašiti da će biti uništena cela grana, pošto je najgori deo rata cenama iza nas“, dodala je analitičarka.\n„Kako očekuju analitičari, cena nafte koja je samo pre šest godina bila iznad 100 dolara za barel, u doglednoj budućnosti će biti ispod 40 dolara“, piše „Njujork tajms“. Ipak, naglašava list, „očigledno je izbegnuto da se cena nafte spusti ispod 10 dolara za barel“.\nMeđutim, američke naftne kompanije već smanjuju na hiljade radnih mesta, prekidaju rad na naftnim poljima. Smanjenje potražnje za naftom u svetu može dovesti i do toga da američki izvoz u potpunosti nestane.\nPrema procenama lista, mnoge američke kompanije će kupiti veće korporacije.


Veće opštine Plandište usvojilo odluku o regresiranju troškova prevoza učenika - eVršac\nVeće Opštine Plandište u svom redovnom zasedanju, kojim je predsedavao Jovan Repac predsednik Opštine Plandište, raspravljalo je o tri tačke dnevnog reda. Sednici su prisustvovali i Dušan Ćurčić zamenik predsednika i Goran Donevski predsednik Skupštine.\nVećnici su tokom sednice razmatrali i usvajali odluke koje se prevashodno tiču pomoći finansiranja odnosno regresiranja troškova prevoza redovnih učenika srednjih škola sa područja Opštine Plandište. Odluku o finansiranju troškova prevoza većnici su usvojili jednoglasno.\nU skladu s zakokom i Odlukom o budžetu opštine Plandište, Opštinsko veće usvojilo je odluku o finansiranju troškova prevoza redovnih učenika sa teritorije opštine Plandište za period januar-jun tekuće godine. Tokom prethodnog perioda trudili smo se da maksimalno pomognemo našim đacima i njihovim roditeljima kroz finansiranje mesečnih karti. Ovaj paket pomoći koji je obezbedila lokalna samouprava samo je nastavak dobre prakse koju smo uveli septembra meseca, na početku školske godine. Verujem da svaki vid pomoći, a naročito finansijske, koji obezbeđujemo u budžetu lokalne samouprave, znači roditeljima. Svake godine se trudimo da povećamo izdvajanja iz budžeta koja se odnose finansijsku pomoć učenicima i studentima, bilo to kroz regresiranje troškova putovanja, jednokratnim pomoćima najuspešnijim učenicima i studentima ili kroz stipendiranja osnovnih i master i doktorskih studija. Svim đacima i studentima želim puno uspeha u daljem radu i školovanju, a mi kao lokalna samouprava ćemo se potruditi da im omogućimo sve preduslove za dalje napredovanje i usavršavanje, izjavio je predsednik opštine Plandište Jovan Repac.


EBRD od Srbije ocekuje snažnije reforme\nizvor: agencije foto: 21.02.2019.\nEvropska banka za obnovu i razvoj (EBRD) smatra da su Srbiji potrebne snažnije reforme, jer se očekuje da će u ovoj godini rast biti usporen na 3,5%, pokazao je najnoviji Izveštaj o tranziciji koji je 20. februara predstavljen u Beogradu. U izveštaju koji je predstavio glavni ekonomista te banke Sergej Guriev, ocenjuje se da Srbija mora da provede reforme u javnom sektoru, unapredi poslovno okruženje i poreske procedure.\nAnalitičari EBRD su ocenili da još postoje značajni fiskalni rizici po srpsku ekonomiju koji proizlaze iz velikih, nereformisanih društvenih preduzeća, dok reforme u javnom sektoru i Poreskoj upravi napreduju prilično sporo.\nProduktivnost radnika u Srbiji, kako je navedeno prilikom predstavljanja izveštaja EBRD, još je manja od 20% od proseka u EU.\nPrema izveštaju, pored reformi u javnom sektoru, za dalji napredak srpske ekonomije neophodno je i dodatno poboljšanje poslovnog okruženja, a malim i srednjim preduzećima je potreban bolji pristup finansijama, kao i transparentna pravila i jednaka primena.\nIz EBRD navode da bi taj sektor imao velike koristi od razvoja nebankarskih finansijskih institucija i poboljšanih praksi vezanih za poreze, uključujući pojednostavljene poreske procedure, niže parafiskalne namete i bolju predvidljivost poreskih odluka i usluga.\nPored toga, smatraju, potrebni su dodatni napori da se podrže tržišne transakcije nenaplativih kredita.\nPotencijalnim investitorima potrebno je olakšati pristup informacijama o postojećim nenaplativim kreditima, poboljšati vansudska restrukturiranja i povećati efikasnosti sudskih procesa.\nIstaknuto je i da je Srbija je postigla značajnu fiskalnu konsolidaciju u proteklih nekoliko godina, uz podršku aranžmana sa MMF-om, a nakon godina deficita, zabeležen je fiskalni suficit, a javni dug je počeo da opada.\nIzveštaj o tranziciji se bavi i migracijama kao posebnom temom koja je bitna u mnogim zemljama u kojima EBRD ulaže, uključujući i Srbiju, navodeći da stope međunarodnih migracija u regionima EBRD-a rastu od 1990. i stalno su više od globalnog proseka.\nIzveštaj zaključuje da poboljšanje poslovnog okruženja i kvaliteta javnih usluga može značajno smanjiti želju ljudi da emigriraju.\nIstovremeno, izveštaj govori i o pozitivnim aspektima emigracije, jer dok u kratkom roku emigracija smanjuje produktivnost firmi u zemlji porekla, ona dugoročno podstiče transfer znanja i podržava inovacije. Delimično kao rezultat toga, nove članice EU sužavaju jaz u odnosu na razvijene ekonomije u pogledu kvaliteta i broja patenata.\nDačić: Ako razgraničenje bude zvaničan predlog o tome će se izjasniti parlament i narod/Tači: Bez sporazuma ulazimo u rizičnu fazu odnosa\nSrbija napredovala u sprečavanju pranja novca, ostaje pod nadzorom\nDačić: Razgraničenje sa Kosovom zvanični predlog Srbije\nVučić: Beograd i Priština stotinama hiljada milja daleko od bilo kakvog sporazuma


RERI: Neprihvatljiv i opasan pritisak na sud Suzane Vasiljević - Društvo - Dnevni list Danas\nPočetna » Društvo » RERI: Neprihvatljiv i opasan pritisak na sud Suzane Vasiljević\nRegulatorni institut za obnovljivu energiju i životnu sredinu (RERI) ocenio je danas kao neprihvatljiv i opasan pritisak na pravosuđe, poslednju izjavu savetnice za medije Predsednika Republike Suzane Vasiljević, iznete u jednoj tv emisiji na televiziji sa nacionalnom frekvencijom, u kojoj ona navodi da Predsednika Republike „niko neće sprečiti“ u realizaciji projekta izgradnje gondole na Kalemegdanu.\n1Piše: Danas Online 18. januara 2021. 12.32 Izmenjeno: 12.34\nRERI podseća Vasiljević da je na snazi privremena mera iz aprila 2019. godine, usvojena od strane Upravnog suda, a po tužbi RERI-ja, kojom su do konačnog odlučivanja o zakonitosti građevinske dozvole, zaustavljeni radovi na izgradnjigondole, koja izričito zabranjuje bilo kakve građevinske aktivnosti kada je u pitanju realizacija ovog projekta.\n„Dodatno je simptomatičan i momenat u kome gospođa Vasiljević daje ovu izjavu, imajući u vidu da je za 9. februar zakazano ročište pred Upravnim sudom na kome će se raspravljati o zakonitosti izdate građevinske dozvole, nakon čega bi trebala da bude doneta i konačna prvostepena odluka. Sve i da ne postoji privremena mera, izjava Suzane Vasiljević predstavlja opasan pritisak na nezavisno pravosuđe i prejudiciranje sudskog postupka koji je u toku, ali, imajući u vidu postojanje pravosnažnog rešenja o privremenoj meri, ona se može oceniti kao pretnja celokupnom pravnom poretku Republike Srbije i gaženje osnovnih principa vladavine prava i uzimanja zakona u svoje (Predsednikove) ruke“, navodi RERI u saopštenju.\nRERI navodi da strahuje da ova izjava nije nepromišljeni ispad savetnice Predsednika, imajući u vidu da je i sam predsednik na otvaranju zlatiborske gondole izjavio da se nada i raduje izgradnji one beogradske, pa se s tim u vezi pitaju „ima li uopšte smisla održavanje bilo kakve rasprave i donošenja presude, ako nam je unapred saopšteno da niko, pa samim tim ni sud, ne može zaustaviti Predsednika u njegovom naumu“.\nRERI u svom radu, kako navodi, zastupa bespogovorno poštovanje propisa i pravnog poretka Republike Srbije. Takođe izražavaju zabrinutost, da ovakve izjave u kojima se, kako kažu, propagira nezakonito sprovođenje nečijih ideja i odluka, vodi bespovratnom ugrožavanju nezavisnosti sudstva i urušavanju vladavine prava i pravne države.\n„Nasilje nad pravom i zakonom je neprihvatljivo i niko, pa ni Predsednik Srbije, nema pravo da se postavi iznad zakonai suda. Izražavamo veliku zabrinutost da bi ovakva izjavasavetnice Suzane Vasiljević moglada izazove eskalaciju nezadovoljstva i nepoverenja u sud i državne institucije“, ističe RERI u saopštenju.\nAleksandar Vučić, gondola, Kalemegdan, pravosuđe, RERI, Suzana VasiljevićBeograd\n18. januara 2021. u 13.53\nVala, nece je izgraditi ! Cim krene, to ce mu biti pocetak kraja!


Evropom haraju bande motociklista spremnih na smrtonosne okršaje!?\nU Evropu je do sada došlo više od 700 članova australijskih “Komančerosa” i “Pobunjenika”, kanadske “Rok mašine” i američkih “Mongola” i “Vagosa”.\nEuropol je danas upozorio da talas bandi motociklista iz SAD, Kanade i Australije stiže u Evropu i da se mogu očekivati “smrtonosni okršaji”, poput “rata” nordijskih bajkera 1990-ih godina.\nBande, koje su poznate po tome što “zauzimaju teritoriju” radi trgovine drogom, oružjem ili ljudima, regrutuju u Evropi nove članove među ekstremnim desničarima, pripadnicima zatvorskih grupa, huliganima i vojnim osobljem, napomenuo je Europol.\nEvropska policija je upozorila da se mogu očekivati obračuni i odmazde pošto su bande “sklone ektremnim oblicima nasilja”, koja podrazumijevaju korištenje “kalašnjikova” i bombi i nerijetko se sukobljavaju s lokalnim kriminalnim grupama.\nSavremene bande motociklista sve manje imaju veze s bajkerskim načinom života pošto mnogi članovi tih bandi nemaju motor, pa čak ni vozačku dozvolu, piše u saopštenju.\nEuropol je obavijestio nacionalne policijske snage na opasnost od eventualnih okršaja i moguće promjene u svijetu organizovanog kriminala.


Snimak 17 sednice Skupštine opštine Knjaževac. (Foto & Video) – Knjaževac vesti\nHome / Timocka krajina / Knjaževac / Snimak 17 sednice Skupštine opštine Knjaževac. (Foto & Video)\nin Knjaževac, Knjazevčani, Lokalna samouprava, Najave, Obaveštenja, Politicka desavanja, Sednice SO Knjaževac, Timocka krajina, Vesti iz Knjazevca, Zanimljivosti, Zaposlenje oktobar 19, 2017\t0 121 Views\nPred odbornicima Skupštine opštine Knjaževac našla se četvrta po redu izmena i dopuna budžeta za 2017. godinu. Predsednik opštine Milan Đokić objasnio je da je reč o “tehnički izmenama“, kojima se “tretira“ nešto manje od 1,5 odsto ukupnog budžeta. Ipak, rebalansom će biti omogućena realizacija nekoliko važnih infrastrukturnih projekata, kazao je Đokić.\nDragan Mančić, šef odborničke grupe “Za Knjaževac zajedno“ skrenuo je pažnju na potrebu jače kontrole gradskog prevoza, koji se sa tridesetak miliona dinara finansira iz budžeta.\nOdbornici su razgovarali i o funkcionisanju Predškolske ustanova “Bajka“ i tri osnovne škole. Uz konstataciju da Knjaževac može da se ponosi svojim obazovnim ustanovama, odbornici su izneli i nekoliko primedbi i konstatacija, vezanih za organizaciju predškolskog i školskog života i njegovu budućnost u selima.


Konkurs za sufinansiranje projekata u oblasti zaštite životne sredine – ICR\nMinistarstvo životne sredine, rudarstva i prostornog planiranja raspisalo je „Konkurs za sufinansiranje projekata u oblasti zaštite životne sredine u 2012. godini čiji su nosioci nevladine organizacije“, u iznosu od 15,5 miliona dinara. Realizacija odabranih projekata biće sufinansirana najviše do 500 hiljada dinara po projektu.\nMinistarstvo će sufinansirati projekte od javnog interesa, koji mogu doprineti unapređenju stanja u oblasti zaštite životne sredine.\nProjekti se mogu odnositi na:\n• popularizaciju, podsticanje i jačanje svesti o značaju zaštite životne sredine (informisanje, promotivne aktivnosti, izdavaštvo, festivali, kampanje, ekološke izložbe);\n• unapređenje znanja o određenoj temi kroz organizovanje neformalnih vidova obrazovnih aktivnosti (seminari, stručni skupovi);\n• realizaciju projekata usmerenih ka rešavanju pojedinačnog problema ili teme u oblasti očuvanja prirodnih resursa i zaštite životne sredine (zaštita i održivi razvoj prirodnih resursa; zaštita prirode; biodiverzitet, zaštita ozonskog omotača; klimatske promene; upravljanje otpadom (izuzev projekata koji se odnose na akcije čišćenja i uređenja prostora) i druge oblasti iz delokruga Ministarstva;\n• druge aktivnosti od javnog interesa kojima se doprinosi zaštiti životne sredine\nKrajnji rok za podnošenje prijava je 27. mart 2012. godine.\nDetaljnije informacije mogu se dobiti na telefon: 011/3132-936\nTekst konkursa, obrazac prijave za sufinansiranje projekta i uputstvo sa detaljnijim informacijama mogu se preuzeti OVDE.


Beta 6. decembra 2018. 22:30\nUz prugu mnogi ljudi su izašli da odaju počast 41. predsedniku SAD dok je prolazio voz s njegovim kovčegom prekrivenim američkom zastavom. Kovčeg je bio u kupeu s velikim staklenim prozorima da bi ljudi mogli da ga vide tokom oko 115 kilometara dugom putu od Hjustona do mesta Koledž Stejšn.\nČetrdeset prvi predsednik SAD biće sahranjen na privatnoj ceremoniji danas pored svoje supruge Barbare koja je umrla u aprilu i ćerke Robin, koja je umrla 1953. sa tri godine. Članovi porodice uključujući i njegovog najstariji sina, takodje bivšeg predsednika Džordža Buša mladeg, putovali istim vozom.\nTo je osmi pogrebni voz u istoriji SAD i prvi od kada je pre 49 godina telo Dvajta Ajzenhauera putovalo od Nacionalne katedrale u Vašingtonu kroz sedam američkih država do njegovog rodnog mesta u Abilinu u Kanzasu. Prvi specijalni pogrebni voz bio je voz s telom Ejbrahama Linkolna, 1865.


Prištinski mediji: EU izdala Kosovo – Plus Radio\nHome / Region / Prištinski mediji: EU izdala Kosovo\nPrištinski mediji: EU izdala Kosovo\nBy Plus Radio on 13/02/2018 Vrijeme: 09:03\nPrištinski list „Koha ditore“ piše da je „Evropska unija izdala Kosovo“.\n„Evropska unija izdala je Kosovo“, jer je ostala neutralna u odnosu na njegov status, iako su pregovori o proglašavanju kosovske nezavisnosti, kako navodi list, obavljeni u saradnji sa međunarodnom zajednicom i prilagođeni EU.\n„Od pregovora do proglašavanja nezavisnosti, sve je prilagođeno EU i ulogama koje su bile planirane. Međutim, na kraju, EU je izdala (Martija) Ahtisarija time što nije našla jedinstvo u podržavanju njegovog predloga i izdala je Kosovo, jer je ostala neutralna o njegovom statusu“, piše list, navodi se u Unmikovom pres klipingu.\nList ocjenjuje da je proglašenje kosovske nezavisnosti bilo „najmanje jednostrano“, jer je urađeno uz saradnju sa međunarodnom zajednicom.\nU tekstu se tvrdi da je „Kosovo ispunilo svoje obaveze iz Ahtisarijevog paketa“, dok EU „ne samo da je eksperimentisala sa svojim ne tako uspješnim prisustvom na Kosovu, već je takođe doživjela neuspjeh na polju svojih političkih obaveza“.\nList zaključuje u tekstu da „EU ne može da se ponaša prema Kosovu kao i prema drugim zemljama u regionu, a ne pomaže ni Srbiji time što stvara utisak da postoji rješenje koje ne uključuje nezavisnost Kosova“.\n← Previous Story Trampova snaha u bolnici, otvorila pismo s prahom\nNext Story → Tramp izrazio saučešće Putinu


Dragojlović: Dijalog neophodan jer su tenzije prevelike, ljudi postaju nasilni - Izazov\nDragojlović: Dijalog neophodan jer su tenzije prevelike, ljudi postaju nasilni\nNovi magazin 12. avgusta 2019. 09:26\nKoordinatorka Nacionalnog konventa o Evropskoj uniji Nataša Dragojlović izjavila je danas da su u srpskom društvu „tenzije previsoke“, tako da se „na ulici obični ljudi, zbog različitih političkih stavova, upuštaju u konflikte koji su neretko i nasilni“.\n„To jesu sporadični incidenti, to jesu male grupe ljudi, na svu sreću to nije ništa masovno. Ali to sve jesu upozorenja da se svi moraju vratiti za isti sto i da se mora razgovarati na argumentima, činjenicama, na ozbiljnim istraživanjima koje rade ozbiljni ljudi i tu se mora ozbiljno razmatrati, kako na strani opozicije tako i na strani vlasti“, rekla je Dragojlović za Radio televiziju Srbije, govoreći o započetim razgovorima vlasti i opozicije.\nOna je rekla da je „dovoljno vremena do izbora, koji su na proleće, da se stvari poprave“.\n„Mi ne samo da traba da glasamo na sledećim parlamentarnim izborima, nego treba da glasamo kao građani i na referednumu o izmenama Ustava“, rekla je Dragojlović.\nKako je još navela, u momentu kada se ponudi neko rešenje za odnose sa Prištinom, „mi kao građani na referendumu treba da se i o tome izjasnimo“.\n„Zato je veoma važno da svi podržimo ove napore Fakulteta političkih nauka, Fondacije za otvoreno društvo i organizacija civilnog društva da se dijalog omogući, da se otvoreno razgovara, da se stručno i na argumetima rasprava vodi, bez ikakve ostrašćenosti i bez ikakve potrebe da se na takvim skupovima zapravo počinje i vodi predizborna kampanja“, rekla je Dragolović.


Katalog kozmetičkih sastojaka - European Observatory for Nanomaterials\nU srpnju 2017. Europska komisija objavila je katalog svih nanomaterijala koji se upotrebljavaju u kozmetičkim proizvodima u EU-u i taj se katalog redovito ažurira. Mnoge tvari koje se nalaze u katalogu registrirane su i na temelju uredbe REACH.\nU niže navedenoj tablici popisani su nanomaterijali iz kataloga Europske komisije, s njihovim EZ ili CAS brojevima, te ih se povezuje s njihovim podatcima o registraciji u bazi podataka o kemikalijama koju održava Europska agencija za kemikalije. Ovdje možete pronaći više informacija o njihovoj sigurnoj uporabi te o tome koje su regulatorne aktivnosti za njih značajne.\nPovezivanje je napravljeno tako da su kemijske tvari koje postoje u ECHA-inoj bazi podataka povezane putem svojih CAS brojeva i/ili s nazivom nanomaterijala u katalogu.\nBudući da registracija nanomaterijala prema uredbi o kozmetičkim proizvodima i registracija prema uredbi REACH imaju različita područje primjene, nije moguće potpuno ih uskladiti u svim slučajevima. Neki unosi u katalog nanomaterijala koji se upotrebljavaju u kozmetičkim proizvodima imaju specifičnije područje primjene u odnosu na tvari koje su registrirane prema uredbi REACH. Imajte na umu da registracija izvršena prema uredbi REACH možda posebno ne obuhvaća nanooblike tvari koje se upotrebljavaju u kozmetičkim proizvodima.


Najbolji trubači dobro znaju da sviraju svaku vrstu muzike - Trubači za Veselja i Svadbe - Najbolji trubači Srbije\nPravo je zadovoljstvo slušati dobru trubački muziku na venčanju a ukoliko ste Vi kum ili neko ko želi da iznenadi mladence sjajnom trubačkom muzikom najboljeg trubačkog orkestra celog Balkana, trubača Balkanika preporučujemo Vam da pitate mladence i saznate o tome koju vrstu muzike oni zapravo vole. Trubači Balkanika mogu da sviraju svaku vrstu muzike a ukusi mladenaca su nam na prvom mestu. Svi vole da se mladenci osećaju savršeno i lepo na svom venčanju i zato istražite i saznajte koje su to pesme koje oni vole.\nMi smo moderni trubači i cilj nam je da budete zadovoljni. Ukoliko mladenci vole domaću muziku, trubači Balkanika će vrhunskim izvođenjem domaće narodne muzike zadiviti sve prisutne. Ako mladenci vole stranu muziku trubači Balkanika će da vrhunski da sviraju stranu muziku na venčanju. Aranžmani strane muzike i trubači obučeni shodno vrsti muzike, savršen su način da razveselite vaše najmilije. Zato pozovite ORKESTAR BALKANIKA, trubački orkestar koji svira najbolje pesme širom Balkana. Saznajte koju vrstu muzike vaši najmiliji žele da slušaju i recite nam koje su to pesme a mi ćemo se potruditi da na najbolji način pripremimo sve što je potrebno da bi senzacija na venčanju i svadbi bila dovedena do savršenstva.\nZato nas pozovite i zakažite termin i kažite nam u kom gradu i na kom mestu se održava venčanje, u kom trenutku očekujete da mi ulazimo na svadbu. Zato nas pozovite odmah i mi ćemo biti na dogovorenom mestu u dogovoreno vreme.\nDa bi ste razveselili goste najbolji trubački orkestar Balkanika je tu da sve prisutne učini zadovoljnim i srećnim. Mi volimo da sviramo svadbe, venčanja, rođendane, krštenja, punoletstva i zato smo mi upravo najbolji trubači za venčanje. Mi odlično sviramo svaku vrstu muzike a vaše je samo da izaberete onu vrstu koja se sviđa Vama i Vašim najmilijim.


Zbog "nepostojanja potrebne infrastrukture na stadionu u Prištini" doneta je ovakva odluka, a prvi meč kao domaćin tzv. Kosovo igraće protiv Hrvatske 6. oktobra na obnovljenom stadionu “Loro Borići”.\n“Stadion u Skadru je na novom početku. Nadamo se da će doneti sreću albanskom i kosovskom timu u kvalifikacijama za Svetsko prvenstvo”, napisao je Rama na svom Fejsbuk profilu, a prenosi agencija ATA.\nKosovski savez primljen je u članstvo u UEFA, uprkos kršenju statuta prema kojem zemlje nepriznate od Ujedinjenih nacija ne mogu da uđu u tu organizaciju, što je kasnije otvorilo vrata i u FIFA.\nKosovski fudbaleri zvaničan debi u kvalifikacijama imaće u finskom Turkuu, a u kvalifikacionoj grupi još su Turska, Ukrajina i Island.


Srbija i ekonomija: Ima li kraja rastu cena - CITY SMART | Vesti bez ulepšavanja\nGoran Bizić iz Beograda svakoga dana ide u prodavnicu po najosnovnije namirnice kao što su hleb, mleko i jaja – „ako su na akciji”.\n„Moja plata ne može da isprati rast cena životnih namirnica, a odlazak u bioskop, na koncerte i u pozorište ne dolazi u obzir”, kaže.\nU poslednje vreme, mnogi osećaju da im se istanjio kućni budžet – prvo pandemija korona virusa, a zatim i rat u Ukrajini, dovele su do globalne krize i rasta cena u mnogim zemljama.\n„Plate jede inflacija i zato osećamo da nam je sve skupo”, kaže Ljubodrag Savić, profesor Ekonomskog fakulteta u Beogradu, za BBC na srpskom.\n„Što je veća vrednost sume tih proizvoda i usluga, veći je i pomak u dinamici privrednih aktivnosti, odnosno privredni rast”, kaže ekonomista Saša Đogović za BBC na srpskom.\nPozivajući se na podatke RZS, Đogović kaže da su rastu BDP-a najviše doprineli „povećanje industrijske proizvodnje, trgovine na malo, turističkog prometa i izvoza”.\nZašto cene rastu – realni i psihološki razlozi\nPrema njegovim rečima, za to postoje dve vrste razloga – realni i psihološki.\n„Lanci snabdevanja na svetskom tržištu su bili pokidani, pa se poremetila dinamika prodaje, a sada je slično sa energentima i hranom”, kaže,\n„Pošto očekuju skok cena, gledaju da danas kupe jeftinije i time dižu tražnju, a trgovci opet povećavaju cene”, objašnjava Savić.\nUpozorava da građani tako upadaju u „začarani krug”.\n„Jurimo da se obezbedimo, a cena odlazi mnogo više i to je uticalo na rast cena sa kojim se trenutno suočavamo”, smatra profesor.\nOčekuje se da cene energenata porastu za više od 50 odsto, povećavši troškove domaćinstava i kompanija, dodaju.\n„Imam osećaj da je hrana svakoga dana sve skuplja”, primećuje Goran Bizić iz Beograda.\nA statistički podaci pokazuju da ga osećaj ne vara – cene prehrambenih proizvoda u Srbiji su u aprilu 2022. godine bile 1,5 odsto više nego mesec dana ranije, pokazuju podaci Republičkog zavoda za statistiku.\n„Cele godine ćemo biti taoci inflacione aždaje”, smatra ekonomista Đogović.\nKaže da će rast inflacija najviše zavisiti od poskupljenja struje i gasa, kojih će „najverovatnije biti”.\nMihajlović je rekla da su tri glavna razloga za poskupljenje struje: rast cene energenata, potreba za povećanjem energetske efikasnosti i „katastrofalno upravljanje Elektroprivredom Srbije u prethodnih šest godina”.\nSavić kaže da ova cena gasa „nije dovodila do jačanja inflacije”.\n„Ukoliko bude viša, dovešće do rasta cena svuda gde se gas koristi, a isto je i sa strujom, a posledično će poskupeti proizvodi i poluproizvodi”, ocenjuje.\n„Rusija je blokirala ukrajinske luke na Crnom moru, pa Ukrajina više ne može da učestvuje u svetskoj ponudi”, kaže.\n„Kriza će se nastaviti sve dok se Evropa postepeno ne odvikne od Rusije”, smatra Saša Đogović.\nSavić ocenjuje da do toga „nikada neće doći”.\n„Rusija ima mnogo toga što je potrebno Evropskoj uniji i niko ne može da ponudi jeftiniji gas”, kaže.\nPredviđa da će „ekonomski interesi ponovo doći u prvi plan kada se rat završi”.


Keiko Fudžimori dolazi na sud u Limi sa svojim suprugom, 20. januar 2020.\nPosle teškog poraza stranke Narodna snaga na izborima za peruanski kongres, njena liderka Keiko Fudžimori je vraćena u pritvor zbog optužbi o nelegalnim isplatama od brazilske građevinske kompanije Odebreht koja je stotinama miliona dolara podmićivala političare širom Latinske Amerike.\nLiderka opozicije u Peruu Keiko Fudžimori (Fujimori) vraćena je u pritvor dok traje istraga protiv nje zbog optužbi da je nelegalno dobijala novac od brazilske građevinske kompanije, što bi zajedno s ubedljivim porazom njene partije na izborima moglo dovesti do smanjenja uticaja političke dinastije koju je započeo njen otac, bivši predsednik Alberto Fudžimori koji je u zatvoru zbog kršenja ljudskih prava, pišu svetski mediji.\nSud u Peruu u utorak je naložio da se Fudžimori vrati u zatvor zbog istrage o pranju novca, manje od tri meseca pošto je Ustavni sud te zemlje odlučio da su prethodnim 13-mesečnim pritvorom prekršena njena prava, navodi Blumberg (Bloomberg).\nSudija je naveo da je preventivni pritvor na 15 meseci odgovarajuća mera kako bi se zaštitila istraga, pošto su tužioci naveli da imaju nove dokaze da je Fudžimori uzimala novac od različitih kompanija uključujući brazilskog građevinskog giganta Odebrehta (Odebrecht) za predsedničku kampanju 2011. Takođe je navedeno da je Fudžimori pokušala da to prikrije i prikaže kao donacije pojedinaca, tužilaštvo tvrdi da postoji opasnost da će omesti istragu.\nOdluka suda je, kako ocenjuje Blumberg, novi udarac za njenu stranku Narodna snaga, koja je pretrpela ubedljiv poraz na izborima u nedelju kada je dobila 12 od 130 mesta u kongresu, dok je prethodno imala 72.\nPredsednik Martin Biskara (Vizcarra) je raspustio Kongres pre četiri meseca zbog sukoba s opozicijom oko antikorupcijskih mera.\nHapšenje Fudžimori je deo šire akcije peruanskih tužioca koji godinama vode borbu protiv korupcije, ističe Asošijetid pres (Associated Press).\nU poslednjih deset godina zbog veza s Odebrehtom su izdati nalozi za hapšenje četiri bivša peruanska predsednika, navodi AP, dodajući da je jedan od njih uhapšen u SAD i čeka izručenje, dok je jedan izvršio samoubistvo kada je policija pripremala njegovo hapšenje.\nKeiko Fuidžimori je izgubila predsedničke izbore 2016. za manje od jedan odsto glasova, ali je njena stranka Narodna snaga, dobila komotnu većinu u kongresu koju je iskoristila da pokrene proces za opoziv tadašnjeg predsednika Pedra Pabla Kučinskog (Kuczynski).\nNarodna snaga je došla do dokumenata koji su pokazali da je Kučinski imao konsultantsku firmu koja je dobila velike sume od brazilske kompanije. Suočen s opozivom i malom podrškom u kongresu, Kučinski je podneo ostavku 2018, ukazuje agencija.\nSada će Fudžimori morati da sprema svoju odbranu iz zatvora suočena s dugim suđenjem, ali u međuvremenu njen uticaj opada, dok je, kako navodi AP, njena partija duboko podeljena od 2018, kada je njen brat, kongresmen Kendži Fudžimori (Kenji), izbačen iz stranke. Njihov otac je osuđen na 25 godina zatvora. Ipak, mnogi Peruanci i dalje hvale starijeg Fudžimorija, tvrdeći da je popravio privredu i porazio gerilske grupe koje su terorisale zemlju 90-ih godina.\nIstraga o korupciji ili politički progon?\nKeiko Fudžimori, koja je 2011. i 2016. tesno izgubila na predsedničkim izborima, i dalje ima uticaj u peruanskoj politici, premda je njena popularnost strmoglavo opala tokom procesa za pranje novca, ocenjuje agencija Frans pres (Agence France-Presse).\nOdrasla je tokom duboko polarizujuće decenije vladavine njenog oca Alberta Fudžimorija od 1990. do 2000. godine, navodi AFP, ukazujući da je Keiko Fudžimori stala na stranu oca kada je njena majka Susana Higuči (Higuchi) optužila predsednikove ljude da su je mučili i razvela se od njega 1994. Kada je majka otišla, Keiko je sa 19 godina praktično preuzela dužnosti prve dame.\nObrazovana je u SAD i udala se za Amerikanca Marka Vilanelu (Villanella) s kojim ima dve ćerke.\nNjen otac Alberto Fudžimori, koji sad ima 81 godinu, u zatvoru je zbog zločina protiv čovečnosti. Sud ga je proglasio odgovornim za masakre ljudi za koje je tvrdio da su teroristi 1991. i 1992. godine, uključujući jedan incident u kojem je vod smrti oteo i ubio univerzitetskog profesora i devet studenata.\nKeiko Fudžimori je optužena da je dobila 1,2 miliona dolara u nelegalnim isplatama od Odebrehta koji je priznao da je od 2004. dao najmanje 29 miliona dolara peruanskim zvaničnicima i da je podmićivao četiri bivša peruanska predsednika. Skandal s tom kompanijom, ukazuje AFP, nadilazi Peru, pošto je najveća latinoamerička građevinska kompanija dala stotine miliona dolara mita da bi dobila unosne ugovore u 12 zemalja.\nFudžimori negira krivicu, tvrdeći da su optužbe protiv nje politički motivisane, ali je izgleda i odustala od političkog povlačenja, ukazuje BBC.\nOna je posle odluke suda objavila ranije snimljeni video u kojem je navela da "to nije pravda" i poručila da će dati "politički odgovor na to političko proganjanje", što je, ocenjuje britanski servis, izgleda promena u njenoj strategiji, budući da je prošle godine rekla da će prestati da se bavi politikom i da će se posvetiti porodici.\nFudžimori je takođe rekla da će njen suprug, koji je štrajkovao glađu tokom njenog ranije pritvora, tražiti podršku stranih vlada i grupa za njeno oslobađanje, dok je su njeni advokati najavili žalbu.\nUprkos pravnim problemima, porodica Fudžimori je zadržala podršku tvrdokornih pristalica, ali, kako ukazuje BBC, politički komentatori kažu da izbori u nedelju sugerišu da je fudžimorizam, politički pokret nazvan po porodici bivšeg predsednika, možda konačno propao.\nRazočarenje Perua svojim političkim sistemom je zastrašujuća lekcija šta se može desiti kada političari ne rade na unapređenju zemlje i javnost izgubi veru u demokratski proces, ocenjuju u "Mišljenjima" u Vašington postu (The Washington Post) Francisko Toro (Francisco Toro) i Džejms Bosvrot (James Bosworth).\nPosle ostavke Kučinskog zbog skandala s Odebrehtom, Fudžimori, čija je partija vodila proces za opoziv, takođe je pod istragom zbog novca od brazilske kompanije, što je Peruance dovelo do zaključka da su svi političari isti, ocenjuje se u tekstu i ukazuje da je na izborima u nedelju u kongres ušlo 10 partija od kojih nijedna nije dobila više od 10 odsto glasova, dok je nevažećih bilo više od 22 odsto.\nPosle ostavke Kučinskog, na čelo zemlje je došao njegov potpredsednik Viskara. Partija Keiko Fudžimori besramno je blokirala antikorupcijske mere novog predsednik, koji je na kraju raspustio kongres, što je podržalo više od 80 odsto Peruanaca, ali na kraju na izborima nisu imali jasnu alternativu koju bi podržali, ocenjuju kolumnista lista Toro i Bosvort, autor izveštaja o rizicima u Latinskoj Americi.\nTime je Biskara u bizarnoj poziciji - jedini je političar s realnom podrškom u Peruu, ali nema svoju partiju i nepokolebljivo tvrdi da će se povući sledeće godine, što će, kako navode autori teksta, ostaviti politički vakum.\nPeru ima vrstu besa javnosti i manjka liderstva koji su često omogućavali prostor antisistemskim populistima i autoritarnim liderima da obećaju nešto bolje, ali se to prosto ne dešava ovog puta. Utoliko je razočarenje u Peruu političkim sistemom zastrašujuća lekcija šta se dešava kada političari ne rade na unapređenju svoje zemlje i javnost izgubi veru u demokratski proces, zaključuju autori, uz upozorenje da bes nije strategija.